cyanic-selkie/wikianc huggingface dataset:
ಆಸ್ಪಿರಿನ್‌
ನೋವು
ಸಾಮಾನ್ಯವಾಗಿ ಆಸ್ಪಿರಿನ್‌, ಮಂದವಾದ ಎದೆಯ ಬಡಿತ ನೋವಿಗೆ ಉತ್ತಮ ಉಪಶಮನಕಾರಿಯಾಗಿ ಕೆಲಸ ಮಾಡುತ್ತದೆ. ಮಾಂಸಖಂಡಗಳ ಸೆಳೆತ, ಊದುವಿಕೆ, ಜಠರದ ಉಬ್ಬರ ಮತ್ತು ತೀಕ್ಷ್ಣ ಚರ್ಮ ಕೆರಳಿಕೆ ಮೊದಲಾದವುಗಳಿಂದಾಗುವ ನೋವಿಗೆ ಇದು ಪರಿಣಾಕಾರಿ ಔಷಧವಲ್ಲ. ಹಲ್ಲು ಕಿತ್ತ ನಂತರ ಉಂಟಾಗುವ ನೋವು ನಿವಾರಕವಾಗಿ ನೀಡಬಹುದಾದ ಆಸ್ಪಿರಿನ್‌ ಗರಿಷ್ಟ ಮಟ್ಟದ್ದು (1 ಗ್ರಾಂ). ಇದು 1 ಗ್ರಾಂ ಪ್ಯಾರಸಿಟಮಾಲ್ (ಅಸೆಟಾಮಿನೋಫೆನ್), 60 ಮಿಗ್ರಾಂ ಕೊಡೈನ್ ಮತ್ತು 5 ಮಿಗ್ರಾಂ ಆಕ್ಸಿಕೊಡೋನ್ಗಳ ಸಂಯುಕ್ತಕ್ಕೆ ಸಮವಾಗಿರುತ್ತದೆ. ಆಸ್ಪಿರಿನ್‌ ಒಂದನ್ನೇ ಬಳಸುವುದಕ್ಕಿಂತ ಆಸ್ಪಿರಿನ್‌ ಮತ್ತು ಕ್ಯಾಫೀನ್‌ನ ಸಂಯುಕ್ತಕ್ಕೆ ಸಾಮಾನ್ಯವಾಗಿ ಅಧಿಕ ನೋವು ನಿವಾರಿಸುವ ತಾಕತ್ತಿದೆ. ಮಾಮ‌ೂಲು ಆಸ್ಪಿರಿನ್‌ ಗುಳಿಗೆಗಳಿಗಿಂತ ಎಫರ್ವ್‌ಸೆಂಟ್ ಆಸ್ಪಿರಿನ್‌ ಶೀಘ್ರ ನೋವು ಶಮನ ಮಾಡುತ್ತದೆ (15-30 ನಿಮಿಷ vs. 45-60 ನಿಮಿಷ). ಶಸ್ತ್ರಚಿಕಿತ್ಸೆಯ ನಂತರದ ನೋವು ನಿವಾರಣೆಯಲ್ಲಿ ಐಬುಪ್ರೊಫೇನ್‌ಗಿಂತ ಆಸ್ಪಿರಿನ್‌ ಕೀಳು. ಐಬುಪ್ರೊಫೇನ್‌‌ಗಿಂತ ಆಸ್ಪಿರಿನ್‌ ಜಠರಗರುಳಿಗೆ ಹೆಚ್ಚು ವಿಷಕಾರಕ. ಗರಿಷ್ಠ ಪ್ರಮಾಣದ ಆಸ್ಪಿರಿನ್‌‌ ಬಳಕೆಯು (1 ಗ್ರಾಂ) ಐಬುಪ್ರೊಫೇನ್‌ನ ಮಧ್ಯಮ ಪ್ರಮಾಣದ ಬಳಕೆಗಿಂತ (400 ಮಿಗ್ರಾಂ) ನೋವು ನಿವಾರಿಸುವಲ್ಲಿ ದುರ್ಬಲ ಮತ್ತು ಈ ಶಮನವು ಹೆಚ್ಚು ಕಾಲ ಇರುವುದಿಲ್ಲ. ಆಸ್ಪಿರಿನ್‌ ಮತ್ತು ಕೊಡೈನ್‌ನ ಸಂಯುಕ್ತವು ಕೇವಲ ಆಸ್ಪಿರಿನ್‌ ಒಂದರ ಪರಿಣಾಮಕ್ಕಿಂತಲೂ ಅಧಿಕ. ಆದರೂ, ಈ ವ್ಯತ್ಯಾಸವು ವೈದ್ಯಕೀಯ ಪ್ರಾಯೋಗದಲ್ಲಿ ಅರ್ಥಬದ್ಧವಾದುದಲ್ಲ. ಈ ಸಂಯುಕ್ತಕ್ಕಿಂತಲೂ ಐಬುಪ್ರೊಫೇನ್‌ ಕನಿಷ್ಠ ಪಕ್ಷ ಸಮಾನವಾಗಿದೆ ಅಥವಾ ಅದಕ್ಕಿಂತ ಸ್ವಲ್ಪ ಹೆಚ್ಚೇ ಪರಿಣಾಮಕಾರಿ ಎಂದು ತೋರುತ್ತದೆ. ಪ್ರಾಯೋಗಿಕ ಪರೀಕ್ಷೆಗಳ ವಿಶ್ಲೇಷಣೆಯ ಪ್ರಕಾರ, ಮುಟ್ಟಿನ ಸಂದರ್ಭದ ನೋವು ನಿವಾರಣೆಯಲ್ಲಿ ಆಸ್ಪಿರಿನ್‌ ಪ್ಲೇಸೆಬೊಗಿಂತ ಹೆಚ್ಚು ಆದರೆ ಐಬುಪ್ರೊಫೇನ್‌ ಅಥವಾ ನ್ಯಾಪ್ರೋಕ್ಸೆನ್‌ಗಿಂತ ಕಡಿಮೆ ಪರಿಣಾಮಕಾರಿಯಾಗಿರುವುದು ವ್ಯಕ್ತಗಿದೆ. ಈ ಪ್ರಯೋಗದಲ್ಲಿ ಗರಿಷ್ಠ ಪ್ರಮಾಣದ ಆಸ್ಪಿರಿನ್‌ ಅನ್ನು ಬಳಸಿರಲಿಲ್ಲ. ಐಬುಪ್ರೊಫೇನ್‌ ಅಪಾಯದಿಂದ ಪಾರುಮಾಡುವ ಅತ್ಯುತ್ತಮ ಔಷಧವಾಗಿದೆ ಎಂದು ತಜ್ಞರು ಸೂಚಿಸಿದ್ದಾರೆ. ಸೈಕ್ಲಿಂಗ್ ವ್ಯಾಯಾಮದಿಂದ ಉಂಟಾಗುವ ಆಸ್ಪಿರಿನ್‌ ಪರಿಹರಿಸದ ನೋವನ್ನು ಕ್ಯಾಫೀನ್ ಆಶ್ಚರ್ಯಕರ ರೀತಿಯಲ್ಲಿ ಹೆಚ್ಚು ಪರಿಣಾಮಕಾರಿಯಾಗಿ ನಿವಾರಿಸಿತು. ವ್ಯಾಯಾಮದ ನಂತರದ ಮಾಂಸಖಂಡಗಳ ಯಾತನೆಗೆ ಆಸ್ಪಿರಿನ್‌, ಕೊಡೈನ್ ಅಥವಾ ಪ್ಯಾರಸಿಟಮಾಲ್ (ಅಸೆಟಾಮಿನೋಫೆನ್) ಮೊದಲಾದವುಗಳು ಪ್ಲೇಸೆಬೊದಷ್ಟು ಉತ್ತಮವಾದವುಗಳಲ್ಲ.
ಹೃದಯಾಘಾತ ಮತ್ತು ಪಾರ್ಶ್ವವಾಯು ನಿಗ್ರಹ
ಹೃದಯ ಮತ್ತು ರಕ್ತನಾಳಗಳಿಗೆ ರೋಗ ಬರದಂತೆ ನಿಗ್ರಹಿಸುವ ಚಿಕಿತ್ಸೆಯಲ್ಲಿ ಆಸ್ಪಿರಿನ್‌‌ನಿಂದ ಎರಡು ಪ್ರಮುಖ ಪ್ರಯೋಜನಗಳಿವೆ: ಪ್ರಾಥಮಿಕ ತಡೆಗಟ್ಟುವಿಕೆ ಮತ್ತು ಮಾಧ್ಯಮಿಕ ತಡೆಗಟ್ಟುವಿಕೆ: ಹೃದಯ ಅಥವಾ ರಕ್ತನಾಳ ತೊಂದರೆ ಪತ್ತೆಯಾಗದೇ ಇರುವ ಜನಸಾಮಾನ್ಯರಲ್ಲಿ ಪಾರ್ಶ್ವವಾಯು ಹೊಡೆತ ಮತ್ತು ಹೃದಯಾಘಾತವನ್ನು ಕಡಿಮೆ ಮಾಡುವುದು ಪ್ರಾಥಮಿಕ ತಡೆಗಟ್ಟುವಿಕೆ. ಅದಕ್ಕೆ ವಿರುದ್ಧವಾಗಿ,ಮಾಧ್ಯಮಿಕ ತಡೆಗಟ್ಟುವಿಕೆಯು ಹೃದಯ ರಕ್ತನಾಳ ಕಾಯಿಲೆ ಹೊಂದಿರುವರೆಂದು ತಿಳಿದಿರುವ ರೋಗಿಗಳಿಗೆ ಸಂಬಂಧಿಸಿದೆ. ಪಾರ್ಶ್ವವಾಯು ಹೊಡೆತ ಮತ್ತು ಹೃದಯಾಘಾತದ ಮಾಧ್ಯಮಿಕ ತಡೆಗಟ್ಟುವಿಕೆಗೆ ಆಸ್ಪಿರಿನ್‌ ಅನ್ನು ಕಡಿಮೆ ಪ್ರಮಾಣದಲ್ಲಿ ನಿರಂತರವಾಗಿ ತೆಗೆದುಕೊಳ್ಳಲು ಸಲಹೆ ನೀಡಲಾಗುತ್ತದೆ. ಹೃದಯ ರಕ್ತನಾಳ ರೋಗವನ್ನು ಹೊಂದಿರುವ ಸ್ತ್ರೀ ಪುರುಷರಿಬ್ಬರಲ್ಲಿಯೂ ಹೃದಯಾಘಾತದ ಮತ್ತು ರಕ್ತ ಪೂರೈಕೆಯಲ್ಲಿನ ಕೊರತೆಯಿಂದ ಉಂಟಾಗುವ ಪಾರ್ಶ್ವವಾಯು ಹೊಡೆತದ ಸಾಧ್ಯತೆಯನ್ನು ಆಸ್ಪಿರಿನ್‌ ಐದನೇ ಒಂದು ಭಾಗದಷ್ಟು ಕಡಿತಗೊಳಿಸುತ್ತದೆ. ಇದರಿಂದಾಗಿ ಕಾಯಿಲೆಯ ಪ್ರಮಾಣವನ್ನು ಅದು ಪ್ರತೀ ವರ್ಷಕ್ಕೆ 8.2%ರಿಂದ 6.7%ನಷ್ಟಕ್ಕೆ ಇಳಿಸುತ್ತದೆ. ರಕ್ತಸ್ರಾವದಿಂದ ಉಂಟಾಗುವ ಪಾರ್ಶ್ವವಾಯು ಗಂಡಾಂತರ ಮತ್ತು ಇತರ ಪ್ರಮುಖ ರಕ್ತಸ್ರಾವದಂತಹ ಅಪಾಯಗಳನ್ನು ಆಸ್ಪಿರಿನ್‌ ಸುಮಾರು ದುಪ್ಪಟ್ಟು ಹೆಚ್ಚಿಸಿದರೂ, ಈ ಸಂದರ್ಭಗಳು ಒದಗಿಬರುವುದು ವಿರಳ ಹಾಗೂ ಆಸ್ಪಿರಿನ್ ಪರಿಣಾಮದ ಸಮತೋಲನವು ಗುಣಾತ್ಮಕವಾಗಿರುತ್ತದೆ. ಮಾಧ್ಯಮಿಕ ತಡೆಗಟ್ಟುವಿಕೆಯ ಪ್ರಯೋಗದಲ್ಲಿ, ಆಸ್ಪಿರಿನ್‌ ಒಟ್ಟು ಪ್ರಾಣಹಾನಿಯ ಹತ್ತನೇ ಒಂದು ಭಾಗದಷ್ಟು ಕಡಿಮೆ ಮಾಡುತ್ತದೆ. ಹೃದಯ ರಕ್ತನಾಳಗಳ ತೊಂದರೆ ಇಲ್ಲದವರಿಗೆ ಆಸ್ಪಿರಿನ್‌‌ನ ಎಷ್ಟು ಪ್ರಯೋಜನಕಾರಿ ಎಂಬ ಬಗ್ಗೆ ಸ್ಪಷ್ಟತೆ ಇಲ್ಲ. ಪ್ರಾಥಮಿಕ ತಡೆಗಟ್ಟುವಿಕೆಯ ಪ್ರಯೋಗದಲ್ಲಿ ಆಸ್ಪಿರಿನ್‌ ಹೃದಯಾಘಾತ ಮತ್ತು ರಕ್ತದ ಕೊರತೆಯಿಂದ ಉಂಟಾಗುವ ಪಾರ್ಶ್ವವಾಯು ಹೊಡೆತದ ಒಟ್ಟು ಪ್ರಕರಣಗಳ ಪ್ರಮಾಣ ಹತ್ತರಲ್ಲಿ ಒಂದು ಭಾಗದಷ್ಟು ಕಡಿಮೆ ಮಾಡುತ್ತದೆ. ಈ ಸಂಭವಗಳು ವಿರಳವಾಗಿರುವುದರಿಂದ ಅವರ ಪ್ರಮಾಣದಲ್ಲಿನ ಸಂಪೂರ್ಣ ಇಳಿಕೆಯ ದರ ಕಡಿಮೆಯಾಗಿದೆ: ಪ್ರತೀ ವರ್ಷಕ್ಕೆ 0.57% ರಿಂದ 0.51%. ರಕ್ತಸ್ರಾವದಿಂದ ಉಂಟಾಗುವ ಪಾರ್ಶ್ವವಾಯು ಹೊಡೆತ ಮತ್ತು ಜಠರಗರುಳು ರಕ್ತಸ್ರಾವ ಮೊದಲಾದವುಗಳಿಂದ ಉಂಟಾಗುವ ಅಪಾಯಗಳ ಏರಿಳಿತ ಆಸ್ಪಿರಿನ್‌ನ ಬಳಕೆಯಿಂದ ಸಂಪೂರ್ಣವಾಗಿ ಸರಿದೂಗಿಬಿಡುತ್ತದೆ. ಆದ್ದರಿಂದ ಆಸ್ಪಿರಿನ್‌ ಪ್ರಾಥಮಿಕ ತಡೆಗಟ್ಟುವಿಕೆಯ ಪ್ರಯೋಗದಲ್ಲಿ ಒಟ್ಟು ಪ್ರಾಣಹಾನಿ ಸಂಖ್ಯೆಯ ದರದಲ್ಲಿ ಏನೂ ಮಟ್ಟವನ್ನು ಬದಲಾಗಲಿಲ್ಲ. ಪ್ರಾಥಮಿಕ ತಡೆಗಟ್ಟುವಿಕೆಯಲ್ಲಿ ಆಸ್ಪಿರಿನ್‌‌ ಬಳಕೆಯ ಬಗ್ಗೆ ತಜ್ಞರಲ್ಲೇ ಭಿನ್ನಾಭಿಪ್ರಾಯವಿದೆ. ಭವಿಷ್ಯದಲ್ಲಿ ಒದಗಬುದಾದ ಅಪಾಯದ ಅಂದಾಜು ಮತ್ತು ರೋಗಿಗಗಳ ಇಷ್ಟದ ಆದ್ಯತೆಯ ಆಧಾರದ ಮೇಲೆ ಪ್ರತಿ ರೋಗಿಯನ್ನು ಆಯ್ಕೆ ಮಾಡುವಂತೆ US ಗವರ್ನ್‌ಮೆಂಟ್ ಪ್ರಿವೆಂಟೀವ್ ಸರ್ವಿಸಸ್ ಟಾಸ್ಕ್ ಫೋರ್ಸ್ ಶಿಫಾರಸು ಮಾಡಿತು. ಪ್ರಾಥಮಿಕ ತಡೆಗಟ್ಟುವಿಕೆ ಪ್ರಯೋಗದಲ್ಲಿ ಆಸ್ಪಿರಿನ್‌‌ನ ಬಳಕೆಯಿಂದಾದ ಅಪಾಯದ ಇಳಿಕೆಯು ಹೆಚ್ಚು ಅಪಾಯದ ಮತ್ತು ಕಡಿಮೆ-ಅಪಾಯದ ಗುಂಪುಗಳಿಗೆ ಸೇರಿದ ವ್ಯಕ್ತಿಗಳಿಬ್ಬರಲ್ಲಿಯೂ ಒಂದೇ ರೀತಿ ಇತ್ತು ಮತ್ತು ಅದು ರಕ್ತದೊತ್ತಡವನ್ನು ಆಧರಿಸಿರಲಿಲ್ಲ,ಆದ್ದರಿಂದ ಆಂಟಿಥ್ರೋಂಬೋಟಿಕ್ ಪರೀಕ್ಷಾರ್ಥಿಗಳ ಸಹಯೋಗವು ಅಂತಹ ಶಿಫಾರಸುಗಳು ಸಮರ್ಥನೀಯವಲ್ಲ ಎಂದು ವಾದಿಸಿತು. ಸಹಯೋಗವು ಸ್ಟಾಟಿನ್ ಅನ್ನು ಪರ್ಯಾಯ ಮತ್ತು ಹೆಚ್ಚು ಪರಿಣಾಮಕಾರಿ ತಡೆಗಟ್ಟುವ ಔಷಧವೆಂದು ಸಲಹೆ ನೀಡಿತು.
ರಕ್ತ ನಾಳ ಬೈಪಾಸ್ ಮತ್ತು ಸ್ಟೆಂಟ್‌ಗಳು
ಹೃದಯದ ಸ್ನಾಯು ಅಂಗಾಂಶಕ್ಕೆ ರಕ್ತ ಪೂರೈಸುವ ರಕ್ತನಾಳಗಳೇ ಪರಿಧಮನಿಗಳು. ಪರಿಧಮನಿಗಳಲ್ಲಿ ಸ್ಟೆಂಟ್‌ಗಳನ್ನು ಜೋಡಿಸಿದ ನಂತರ 1ರಿಂದ 6 ತಿಂಗಳುಗಳ ಕಾಲ ಹಾಗೂ ಪರಿಧಮನಿ ಬೈಪಾಸ್ ಕಸಿಯ ನಂತರ ಒಂದು ವರ್ಷದವರೆಗೆ ಆಸ್ಪಿರಿನ್ ಸೇವನೆಗೆ ಸಲಹೆ ನೀಡಲಾಗುತ್ತದೆ.
ಶೀರ್ಷಧಮನಿ ರೋಗನಿದಾನ ವಿಜ್ಞಾನ
ಮೆದುಳಿಗೆ ರಕ್ತ ಒದಗಿಸುವ ರಕ್ತನಾಳಗಳೇ ಶೀರ್ಷಧಮನಿಗಳು. ಅಲ್ಪ ಪ್ರಮಾಣದಲ್ಲಿ ಶೀರ್ಷಧಮನಿ ಕಿರಿದಾಗುವಿಕೆಯನ್ನು ಹೊಂದಿರುವ ರೋಗಿಗಳು ಆಸ್ಪಿರಿನ್‌ನ ಬಳಕೆಯಿಂದ ಅಧಿಕ ಪ್ರಯೋಜನ ಪಡೆಯುತ್ತಾರೆ‌. ಶೀರ್ಷಧಮನಿ ಎಂಡಾರ್ಟರೆಕ್ಟಮಿಯ ನಂತರ ಅಥವಾ ಶೀರ್ಷಧಮನಿ ಸ್ಟೆಂಟ್ಅ‌ನ್ನು ಅಳವಡಿಸಿದ ನಂತರ ರೋಗಿಗಳಿಗೆ ಆಸ್ಪಿರಿನ್‌ ತೆಗೆದುಕೊಳ್ಳುವಂತೆ ಸಲಹೆ ನೀಡಲಾಗುತ್ತದೆ.
ಇತರ ಉಪಯೋಗಗಳು
ಜ್ವರ ಮತ್ತು ಸಾಮಾನ್ಯ ಶೀತಕ್ಕೆ ಸಂಬಂಧಿಸಿದ ವೇದನೆಗಳನ್ನು ಪರಿಹರಿಸಲು ಆಸ್ಪಿರಿನ್‌ಅನ್ನು 100 ವರ್ಷಕ್ಕೂ ಹೆಚ್ಚು ಕಾಲದಿಂದ ಬಳಸಲಾಗುತ್ತಿದ್ದರೂ, ವಯಸ್ಕರ ಮೇಲೆ ಮಾಡಿದ ಪ್ರಾಯೋಗಿಕ ಪರೀಕ್ಷೆಗಳಿಂದ ಅದರ ಉಪಯೋಗವು ಇತ್ತೀಚೆಗಷ್ಟೇ ದೃಢಪಟ್ಟಿದೆ. 1 ಗ್ರಾಂ ಆಸ್ಪಿರಿನ್ ದೇಹದ ತಾಪಮಾನವನ್ನು 3 ಗಂಟೆಗಳ ನಂತರ 39.0 °Cನಿಂದ 37.6 °Cಗೆ ಇಳಿಸುತ್ತದೆ. 30 ನಿಮಿಷಗಳ ನಂತರ ಶಮನವಾಗುವಿಕೆಯು ಪ್ರಾರಂಭವಾಗಿ, 6 ಗಂಟೆಗಳ ನಂತರವೂ ದೇಹದ ತಾಪಮಾನವು 37.8 °Cಗಿಂತ ಕಡಿಮೆ ಇರುತ್ತದೆ. "ನೋವು", ಇರುಸುಮುರುಸು ಮತ್ತು ತಲೆನೋವು ನಿವಾರಿಸಲು ಹಾಗೂ ಗಂಟಲು ನೋವು ಇರುವವರಿಗೆ ಆಸ್ಪಿರಿನ್‌ ತುಂಬಾ ಸಹಾಯಕವಾಗಿದೆ. ಹೆಚ್ಚಿನ ಪ್ರಮಾಣದಲ್ಲಿ ಬೆವರು ಬರುವಿಕೆ ಮತ್ತು ಜಠರಗರುಳಿನ ಅಡ್ಡ ಪರಿಣಾಮಗಳನ್ನು ಹೊರತು ಪಡಿಸಿದರೆ ಆಸ್ಪಿರಿನ್‌ ಯಾವುದೇ ರೀತಿಯಲ್ಲೂ ಪ್ಯಾರಸಿಟಮಾಲ್‌ (ಅಸೆಟಾಮಿನೋಫೆನ್)ಗಿಂತಲೂ ಭಿನ್ನವಾಗಿರಲಿಲ್ಲ. ಆಸ್ಪಿರಿನ್‌ ಬಳಕೆಯಿಂದ ಮೂರು ದಿನದೊಳಗಾಗಿ ತೀವ್ರ ಸಂಧಿವಾತ ಜ್ವರದಿಂದ ಉಂಟಾಗುವ ಜ್ವರ ಮತ್ತು ಕೀಲುನೋವು ಉಪಶಮನ ಕಾಣುತ್ತದೆ‌. ಔಷಧೋಪಾಚಾರವು ಸಾಮಾನ್ಯವಾಗಿ 1–2 ವಾರಗಳಲ್ಲಿ ಕೊನೆಗೊಳ್ಳುತ್ತದೆ ಹಾಗೂ ಸುಮಾರು 5% ಪ್ರಕರಣಗಳಲ್ಲಿ ಮಾತ್ರ ಇದು ಆರು ತಿಂಗಳುಗಳವರೆಗೆ ಮುಂದುವರಿಯುತ್ತದೆ. ಜ್ವರ ಮತ್ತು ನೋವು ಇಳಿದ ನಂತರ, ಆಸ್ಪಿರಿನ್‌ ಚಿಕಿತ್ಸೆಯು ಅನಾವಶ್ಯಕ ಏಕೆಂದರೆ ಇದು ಹೃದಯ ವ್ಯಾಧಿ ಮತ್ತು ಸಂಧಿವಾತ ಹೃದಯ ಕಾಯಿಲೆಯ ಸಂಭವವನ್ನು ಕಡಿಮೆ ಮಾಡುವುದಿಲ್ಲ. ಆಸ್ಪಿರಿನ್‌ನ ಅಧಿಕ ಬಳಕೆಯಿಂದ ಚಿಕೆತ್ಸೆ ಪಡೆದ ಸುಮಾರು 20% ಮಕ್ಕಳಲ್ಲಿ ಪಿತ್ತಜನಕಾಂಗದ ನಂಜು ಉಂಟಾಗುತ್ತದೆ, ಅವರಲ್ಲಿ ಹೆಚ್ಚಿನವರು ಸಂಧಿವಾತ ಜ್ವರದ ರೋಗಿಗಳು ಹಾಗೂ ಇದು ರೇಯೆ ರೋಗಲಕ್ಷಣವನ್ನು ಉಲ್ಬಣಿಸುವ ಅಪಾಯವನ್ನು ಹೆಚ್ಚಿಸುತ್ತದೆ. ಆಸ್ಪಿರಿನ್‌ನಷ್ಟೇ ಪರಿಣಾಮಕಾರಿಯೂ ಹಾಗೂ ಕಡಿಮೆ ವಿಷಕಾರಿಯೂ ನ್ಯಾಪ್ರೋಕ್ಸೆನ್ ಆಗಿದೆ ಎಂದು ತೋರುತ್ತದಾದರೂ, ಸೀಮಿತ ಪ್ರಾಯೋಗಿಕ ಅನುಭವದಿಂದಾಗಿ, ನ್ಯಾಪ್ರೋಕ್ಸೆನ್ ಅನ್ನು ದ್ವಿತೀಯ ದರ್ಜೆ ಚಿಕಿತ್ಸೆಯಾಗಿ ಮಾತ್ರ ಬಳಸಲಾಗುತ್ತದೆ. ಮಕ್ಕಳಲ್ಲಿ ಆಸ್ಪಿರಿನ್‌ ಬಳಸುವ ಬಗ್ಗೆ ಕೆಲವು ವಿಜ್ಞಾನಿಗಳು ಪ್ರಶ್ನಿಸಿದರೂ, ಸಂಧಿವಾತ ಜ್ವರವನ್ನು ಒಳಗೊಂಡಂತೆ ಕವಸಾಕಿ ರೋಗವೂ ಕೆಲವು ಲಕ್ಷಣಗಳನ್ನು ಹೊಂದಿದೆ. ಮಕ್ಕಳಲ್ಲಿ ಮತ್ತು 16 ವರ್ಷ ಕೆಳಗಿನವರಲ್ಲಿ ಆಸ್ಪಿರಿನ್‌ ಬಳಸುವ ಬಗ್ಗೆ ಯುನೈಟೆಡ್ ಕಿಂಗ್ಡಮ್‌ನಲ್ಲಿ ಸೂಚನೆಗಳನ್ನು ಹೊಂದಿರುವ ರೋಗಗಳೆಂದರೆ ಕವಸಾಕಿ ರೋಗ ಮತ್ತು ರಕ್ತ ಹೆಪ್ಪುಗಟ್ಟುವಿಕೆಗೆ ಮಾತ್ರ. ಆಸ್ಪಿರಿನ್‌ಅನ್ನು ಹೃದಯಾವರಣದ ಉರಿಯೂತ, ಪರಿಧಮನಿ ವ್ಯಾಧಿ, ಮತ್ತು ತೀವ್ರ ಹೃದಯ ಸ್ನಾಯು ಸಂಬಂಧೀ ಕಾಯಿಲೆ ಮೊದಲಾದವುಗಳ ಚಿಕಿತ್ಸೆಗೆ ಬಳಸುತ್ತಾರೆ.
ವಿರುದ್ಧ ವೈಲಕ್ಷಣ್ಯ ಮತ್ತು ಪ್ರತಿರೋಧ
ಐಬುಪ್ರೊಫೇನ್‌ ಅಥವಾ ನ್ಯಾಪ್ರೋಕ್ಸೆನ್ ಒಗ್ಗದವರು (=ಅಲರ್ಜಿ ಇರುವವರು), ಅಥವಾ ಸ್ಯಾಲಿಸಿಲೇಟ್ ಸಹಿಸಲಾಗದವರು ಅಥವಾ NSAIDಗಳ ಔಷಧ ತಾಳಲಾಗದವರು ಆಸ್ಪಿರಿನ್‌ ಸೇವಿಸಬಾರದು. ಅಸ್ತಮ ಅಥವಾ NSAID-ಒತ್ತರಿಸಿದ ಬ್ರೋಂಕೊಸ್ಪಾಸಮ್ ರೋಗಿಗಳು ಆಸ್ಪಿರಿನ್ ಉಪಯೋಗಿಸುವಾಗ ಎಚ್ಚರಿಕೆ ವಹಿಸಬೇಕು. ಆಸ್ಪಿರಿನ್ ಹೊಟ್ಟೆಯ ಒಳಪದರದ ಮೇಲೆ ಪರಿಣಾಮ ಬೀರುವುದರಿಂದ, ಜಠರ ಹುಣ್ಣು, ಮಧುಮೇಹ, ಅಥವಾ ಜಠರದುರಿತ ಇರುವವವರು ಇದನ್ನು ಬಳಸುವ ಮೊದಲು ವೈದ್ಯರ ಸಲಹೆ ಪಡೆದುಕೊಳ್ಳಬೇಕು ಎಂದು ಉತ್ಪಾದಕರು ಸೂಚಿಸುತ್ತಾರೆ‌. ಈ ಕಾಯಿಲೆಗಳಿಲ್ಲದಿದ್ದರೂ, ಆಸ್ಪಿರಿನ್‌ಅನ್ನು ಆಲ್ಕೊಹಾಲ್ ಅಥವಾ ವಾರ್‌ಫರಿನ್‌ನೊಂದಿಗೆ ಸೇವಿಸಿದರೆ ಜಠರ ರಕ್ತ ಸ್ರವಿಸುವಿಕೆ[[ಯಂಥ ಅಪಾಯ ಎದುರಾಗಬಹುದು. ಹೀಮೊಫಿಲಿಯ ಅಥವಾ ಇತರ ರಕ್ತಸ್ರಾವದಂಥ ಕಾಯಿಲೆ ಇರುವವರು ಆಸ್ಪಿರಿನ್‌ ಅಥವಾ ಇತರ ಸ್ಯಾಲಿಸಿಲೇಟ್‌ಗಳನ್ನು ತೆಗೆದುಕೊಳ್ಳಬಾರದು. ಗ್ಲುಕೋಸ್-6-ಫಾಸ್ಫೇಟ್ ಡಿಹೈಡ್ರೋಜಿನೇಸ್ ಕೊರತೆ (G6PD)ಯಂತಹ ಅನುವಂಶಿಕ ಕಾಯಿಲೆಯನ್ನು ಹೊಂದಿರುವವರಲ್ಲಿ ಆಸ್ಪಿರಿನ್‌ ಹೀಮೊಲಿಟಿಕ್ ಅನೀಮಿಯಕ್ಕೆ ಕಾರಣವಾಗಬಹುದು. ನಿರ್ದಿಷ್ಟವಾಗಿ ಇದು ಆಸ್ಪಿರಿನ್‌ನ ಹೆಚ್ಚಿನ ಪ್ರಮಾಣದ ಸೇವನೆ ಮತ್ತು ರೋಗದ ತೀಕ್ಷ್ಣತೆಯನ್ನು ಆಧರಿಸಿರುತ್ತದೆ.  ಆಸ್ಪಿರಿನ್‌‌ ಬಳಸುವುದು ರಕ್ತ ಸೂಸುವಿಕೆಯನ್ನು ಹೆಚ್ಚಿಸುವ ಸಂಭವ ಇರುವುದರಿಂದ ಡೆಂಗ್ಯೂ ಜ್ವರ [[ಅಡರಿದಾಗ ಅದನ್ನು ಉಪಯೋಗಿಸಕೂಡದು ಎಂಬ ಸಲಹೆ ನೀಡಲಾಗಿದೆ. ]] ಮೂತ್ರಪಿಂಡ ಕಾಯಿಲೆ, ಹೈಪರುರಿಸಿಮಿಯ, ಅಥವಾ ಸಂಧಿವಾತ ಇರುವವರು ಆಸ್ಪಿರಿನ್‌ ಸೇವಿಸಬಾರದು. ಏಕೆಂದರೆ ಆಸ್ಪಿರಿನ್‌ ಮೂತ್ರಪಿಂಡದ ಯೂರಿಕ್ ಆಮ್ಲ ಹೊರಕಳಿಸುವ ಕ್ರಿಯೆಗೆ ಅಡ್ಡಿ ಉಂಟುಮಾಡುವ ಮೂಲಕ ಈ ರೋಗಗಳನ್ನು ಉಲ್ಬಣಗೊಳಿಸಬಹುದು. ಆಸ್ಪಿರಿನ್‌ ಮಕ್ಕಳಲ್ಲಿ ಅಥವಾ ಹರೆಯದವರಲ್ಲಿ ರೇಯೆ ರೋಗಲಕ್ಷಣದ ಜೊತೆ ತಳಕು ಹಾಕಿಕೊಳ್ಳುವ ಸಾಧ್ಯತೆ ಇರುವುದರಿಂದ, ತೀವ್ರ ನೆಗಡಿಯ ಅಥವಾ ಇನ್‌ಫ್ಲೂಯೆಂಜಾ (ಜ್ವರ+ಮೈಕೈ ನೋವು) ನಿಯಂತ್ರಣಕ್ಕಾಗಿ ಅವರಿಗೆ ಅದನ್ನು ನೀಡಬಾರದು. ಆಸ್ಪಿರಿನ್‌ ಕೆಲವರ ಕಿರುಬಿಲ್ಲೆ‌ಗಳ ಮೇಲೆ ಬೀರುವಷ್ಟು ಪರಿಣಾಮ ಮತ್ತೆ ಕೆಲವರಲ್ಲಿ ಪ್ರಬಲವಾಗಿರುವುದಿಲ್ಲ, ಈ ಪರಿಣಾಮವನ್ನು ಆಸ್ಪಿರಿನ್‌ ಪ್ರತಿರೋಧ ಅಥವಾ ಅಸಂವೇದನೆ ಎನ್ನುತ್ತಾರೆ. ಪುರುಷರಿಗಿಂತ ಮಹಿಳೆಯರ ಪ್ರತಿರೋಧಕ ಶಕ್ತಿ ಅಧಿಕವಿರುವ ಸಂಭಾವ್ಯ ಹೆಚ್ಚು ಎಂದು ಅಧ್ಯಯನವೊಂದು ಹೇಳುತ್ತದೆ ಹಾಗೂ 2,930 ರೋಗಿಗಳ ಮೇಲೆ ನಡೆಸಲಾದ ಬೇರೆಯೇ ಆದ ಮತ್ತೊಂದು ಅಧ್ಯಯನ 28% ಪ್ರತಿರೋಧಿಗಳಿರುವುದನ್ನು ಸೂಚಿಸಿದೆ. ಇಟಲಿಯ 100 ರೋಗಿಗಳ ಮೇಲೆ ಮಾಡಿದ ಪ್ರಯೋಗ, 31% ಆಸ್ಪಿರಿನ್‌ ಪ್ರತಿರೋಧಕ ವ್ಯಕ್ತಿಗಳಲ್ಲಿ 5% ಮಾತ್ರ ನಿಜವಾದ ಪ್ರತಿರೋಧಿಗಳು ಮತ್ತು ಇತರರು ಅನುವರ್ತನ ಶೀಲರಲ್ಲ (=ಆಸ್ಪಿರಿನ್ ಪ್ರತಿರೋಧಕ ಶಕ್ತಿ ಹೊಂದಿಲ್ಲ) ಎಂಬುದನ್ನು ತೋರಿಸಿದೆ.
ಜಠರಗರುಳಿನ ಮೇಲಿನ ಪರಿಣಾಮ
ಆಸ್ಪಿರಿನ್‌ ಬಳಕೆಯಿಂದ ಜಠರಗರುಳಿನ ರಕ್ತಸೂಸುವಿಕೆಯ ಅಪಾಯ ಹೆಚ್ಚಾಗುತ್ತದೆ. ಕರುಳಿಗೆ ಸಂಬಂಧ ಪಟ್ಟ ಕೆಲವು ಸೂತ್ರಗಳು "ಜಠರಕ್ಕೆ ಹಿತಕಾರಿ" ಎಂದು ಪ್ರಚುರಪಡಿಸಲಾದರೂ, ಅವು ಅಪಾಯವನ್ನೇನೂ ಕಡಿಮೆ ಮಾಡಿಲ್ಲ ಎಂದು ಒಂದು ಅಧ್ಯಯನವು ಹೇಳುತ್ತದೆ. ಆಸ್ಪಿರಿನ್‌ ಅನ್ನು ಇತರ NSAIDಗಳ ಜೊತೆಗೆ ಬಳಸುವುದರಿಂಲೂ ಈ ಅಪಾಯವು ಮತ್ತಷ್ಟು ವರ್ಧಿಸುತ್ತದೆ. ಕ್ಲೋಪಿಡೋಗ್ರೆಲ್ ಅಥವಾ ವಾರ್‌ಫರಿನ್ ಜೊತೆಗಿನ ಆಸ್ಪಿರಿನ್‌ ಸಂಯುಕ್ತವನ್ನು‌ ಬಳಸುವುದರಿಂದ ಜಠರಗರುಳಿನ ಮೇಲ್ಭಾಗದ ರಕ್ತಸೂಸುವಿಕೆಯ ಅಪಾಯ ಉಂಟಾಗುವ ಸಾಧ್ಯತೆ ಇದೆ.
ಪ್ರಮುಖ ಪರಿಣಾಮಗಳು
ಆಸ್ಪಿರಿನ್‌ನ ಚಯಾಪಚಯ ಕ್ರಿಯೆಯ ನಂತರ ಉತ್ಪತ್ತಿಯಾಗುವ ಸ್ಯಾಲಿಸಿಲೇಟ್‌ನ ಹೆಚ್ಚಿನ ಪ್ರಮಾಣವು ಕಿವಿಮೊರೆತಕ್ಕೆ ಕಾರಣವಾಗುತ್ತದೆ ಎಂಬುದನ್ನು ಅರಾಕಿಡೋನಿಕ್ ಆಮ್ಲ ಮತ್ತು NMDA ಸಂವೇದೀ ನರಕ್ಕೆ ಸಂಜ್ಞೆ ರವಾನಿಸುವುದರ ಮೇಲಿನ ಕ್ರಿಯೆಯ ಮೂಲಕ ಇಲಿಗಳ ಮೇಲೆ ಮಾಡಿದ ಪ್ರಯೋಗದ ಆಧಾರದ ಮೇಲೆ ತಿಳಿಯಲಾಗಿದೆ.
ರೇಯೆ ರೋಗಲಕ್ಷಣಗಳು
ಜ್ವರ ಅಥವಾ ಇತರ ಅಸೌಖ್ಯತೆ ಅಥವಾ ಸೋಂಕು ನಿವಾರಣೆಗಾಗಿ ಮಕ್ಕಳಿಗೆ ಅಥವಾ ಹದಿಹರೆಯದವರಿಗೆ ಆಸ್ಪಿರಿನ್‌ ಅನ್ನು ನೀಡಿದರೆ ಎನ್ಸೆಫೆಲೊಪತಿ ಮತ್ತು ಪಿತ್ತಜನಕಾಂಗ ಊತಕದಂತಹ ತೀವ್ರ ಅನಾರೋಗ್ಯದ ಲಕ್ಷಣಗಳನ್ನು ಹೊಂದಿರುವ ರೇಯೆ ರೋಗಲಕ್ಷಣ ಕಾಣಿಸಿಕೊಳ್ಳಬಹುದು. 18 ವರ್ಷಕ್ಕಿಂತ ಕೆಳಗಿನ 1207 ರೋಗಿಗಳು 1981ರಿಂದ 1997ರವರೆಗೆ,ರೇಯೆ ರೋಗ ಲಕ್ಷಣವನ್ನು ಹೊಂದಿರುವ ಬಗ್ಗೆ U.S. ಕಾಯಿಲೆ ನಿಯಂತ್ರಣ ಮತ್ತು ತಡೆಗಟ್ಟುವಿಕೆ ಕೇಂದ್ರದಲ್ಲಿ ವರದಿಯಾಗಿದೆ. ಇದರಲ್ಲಿ 93%ನಷ್ಟು ರೋಗಿಗಳು, ರೇಯೆ ರೋಗಲಕ್ಷಣದ ದಾಳಿಯಿಂದ ಉಸಿರಾಟದ ಸೋಂಕು, ದಡಾರ, ಅಥವಾ ಅತಿಸಾರ ಮೊದಲಾದ ರೋಗಗಳು ಬಂದು ಮೂರು ವಾರಗಳಲ್ಲಿ ಅನಾರಾಗ್ಯ ಪೀಡಿತರಾಗಿದ್ದರು. ಪರೀಕ್ಷಿಸಲಾದ 81.9%ನಷ್ಟು ಮಕ್ಕಳಲ್ಲಿ ಸ್ಯಾಲಿಸಿಲೇಟ್‌ಗಳನ್ನು ಪತ್ತೆ ಹಚ್ಚಲಾಗಿದೆ. ರೇಯೆ ರೋಗಲಕ್ಷಣ ಮತ್ತು ಆಸ್ಪಿರಿನ್‌ ಪರಸ್ಪರ ಸಂಬಂಧ ಹೊಂದಿವೆ ಎಂಬುದು ವರದಿಯಾದ ನಂತರ ಮತ್ತು ಇದನ್ನು ತಡೆಗಟ್ಟಲು ಸುರಕ್ಷತಾ ವಿಧಾನಗಳು (ಇದ್ದರೆ 'ಆಸ್ಪಿರಿನ್‌-ಹೊಂದಿದೆ'ಎಂದು ಔಷಧಗಳ ಮೇಲೆ ಪಟ್ಟಿ ಹಾಕುವುದನ್ನು ಜಾರಿ ಮಾಡಿ, ಶಸ್ತ್ರಿಚಿಕಿತ್ಸಾ ತಜ್ಞರಿಗೆ ಗೊತ್ತಾಗುವಂತೆ ಮಾಡಲಾಯಿತು)ಕಾರ್ಯರೂಪಕ್ಕೆ ಬಂದುದರಿಂದ, ವರದಿಯಾದ ರೇಯೆ ರೋಗಲಕ್ಷಣವಿರುವ ರೋಗಿಗಳ ಸಂಖ್ಯೆಯನ್ನು ಗಮನದಲ್ಲಿಟ್ಟುಕೊಂಡು ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಮಕ್ಕಳಿಗೆ ಆಸ್ಪಿರಿನ್‌ ನೀಡುವುದನ್ನು ಗಮನಾರ್ಹವಾಗಿ ತಗ್ಗಿಸಲಾಯಿತು;ಅದೇ ರೀತಿಯಲ್ಲಿ, ಆಸ್ಪಿರಿನ್‌ ಬಳಕೆಯ ವಿರುದ್ಧದ ಎಚ್ಚರಿಕೆ ಪಡೆದ ನಂತರ ಯುನೈಟೆಡ್ ಕಿಂಗ್ಡಮ್‌ನಲ್ಲಿಯೂ ಮಕ್ಕಳಲ್ಲಿ ಅದರ ಬಳಕೆಯು ಇಳಿಮುಖ ಕಂಡಿತು. ಅಮೇರಿಕಾ ಸಂಯುಕ್ತ ಸಂಸ್ಥಾನದ ಆಹಾರ ಮತ್ತು ಔಷಧ ನಿರ್ವಹಣಾ ಸಂಸ್ಥೆಯು ಜ್ವರವಿರುವ 12 ವರ್ಷದೊಳಗಿನ ಮಕ್ಕಳಿಗೆ ಆಸ್ಪಿರಿನ್‌ (ಅಥವಾ ಆಸ್ಪಿರಿನ್‌ ಒಳಗೊಂಡಿರುವ ಉತ್ಪನ್ನಗಳು) ನೀಡಲೇ ಬಾರದು ಎಂಬ ಸಲಹೆ ನೀಡಿದೆ.
ಉರಿಯೂತ/ಬಾವು
ಆಸ್ಪಿರಿನ್‌ ಒಗ್ಗದಿಕೆಯ ಪರಿಣಾಮವಾಗಿ,ಕೆಲವರಲ್ಲಿ ಕರುಳು ಅಥವಾ ಗಂಟಲು ಉರಿಯೂತ, ಬಾವು, ಮತ್ತು ತಲೆನೋವು ಮೊದಲಾದ ಲಕ್ಷಣಗಳು ಉಂಟಾಗಬಹುದು. ಸ್ಯಾಲಿಸಿಲೇಟ್ ಸಹಿಸದಿರುವಿಕೆಯ ಪರಿಣಾಮವೇ ಹೊರತು ನೈಜ ಒಗ್ಗದಿಕೆ ಇದಲ್ಲ. ಅತ್ಯಲ್ಪ ಪ್ರಮಾಣದ ಆಸ್ಪಿರಿನ್ ಅನ್ನೂ ಜೀರ್ಣಿಸಿಕೊಳ್ಳಲಾಗದೇ ಇರುವ ಸ್ಥಿತಿಯಲ್ಲಿ ಇದು ಕೂಡಾ ಮಿತಿಮೀರಿದ ಸೇವನೆ ಆಗಿಬಿಡಬಹುದು.
ಇತರ ಪರಿಣಾಮಗಳು
ಶಸ್ತ್ರಚಿಕಿತ್ಸೆಯ ನಂತರ ಸುಮಾರು 10 ದಿನಗಳಷ್ಟು ದೀರ್ಘ ಕಾಲ ಆಸ್ಪಿರಿನ್‌ ರಕ್ತಸ್ರಾವಕ್ಕೆ ಕಾರಣವಾಗಬಹುದು. ಮೂವತ್ತು ರೋಗಿಗಳನ್ನು ಅವರ ವಿವಿಧ ಶಸ್ತ್ರಚಿಕಿತ್ಸೆಯ ನಂತರ ಗಮನಿಸಿ ಅಧ್ಯಯನ ನಡೆಸಲಾಯಿತು. ಮೂವತ್ತರಲ್ಲಿ ಇಪ್ಪತ್ತು ರೋಗಿಗಳು ಶಸ್ತ್ರಚಿಕಿತ್ಸೆಯ ನಂತರದ ರಕ್ತಸ್ರಾವದಿಂದಾಗಿ ಮತ್ತೊಮ್ಮೆ ಯೋಜಿತವಲ್ಲದ ಶಸ್ತ್ರಚಿಕಿತ್ಸೆಗೆ ಒಳಪಡಬೇಕಾಯಿತು. ಶಸ್ತ್ರಚಿಕಿತ್ಸೆಯ ನಂತರ ಅತಿಯಾದ ರಕ್ತಸ್ರಾವದಿಂದಾಗಿ ಎರಡನೇ ಬಾರಿ ಶಸ್ತ್ರಚಿಕಿತ್ಸೆಗೆ ಒಳಗಾದ 20 ರಲ್ಲಿ 19 ಮಂದಿಯ ಈ ಅನಿಯಂತ್ರಿತ ರಕ್ತಸ್ರಾವಕ್ಕೆ ಆಸ್ಪಿರಿನ್‌ ಅಥವಾ NSAID ಜೊತೆ ಸೇರಿಸಲಾದ ಆಸ್ಪಿರಿನ್‌ ಸೇವನೆಯೇ ಕಾರಣವಾಗಿತ್ತು. ಎರಡನೆಯ ಶಸ್ತ್ರಚಿಕಿತ್ಸೆಯಿಂದ ಚೇತರಿಸಿಕೊಳ್ಳಲು ಸುಮಾರು 11 ದಿನಗಳಷ್ಟು ಕಾಲ ತೆಗೆದುಕೊಳ್ಳುತ್ತದೆ. ಆಸ್ಪಿರಿನ್‌ ಕೆಲವರಲ್ಲಿ 'ಆಂಜಿಯೊಡೆಮ'ವನ್ನು ಉಂಟುಮಾಡಬಹುದು. ಅಧ್ಯಯನವೊಂದರಲ್ಲಿ ಭಾಗವಹಿಸಿದ ರೋಗಿಗಳಲ್ಲಿ ಕೆಲವರಿಗೆ ಆಸ್ಪಿರಿನ್‌ ಸೇವಿಸಿದ 1-6 ಗಂಟೆಯ ನಂತರ ಆಂಜಿಯೊಡೆಮ ಕಾಣಿಸಿಕೊಂಡಿತು. ಕೇವಲ ಆಸ್ಪಿರಿನ್‌ ಒಂದನ್ನೇ ತೆಗೆದುಕೊಂಡುದರಿಂದ ಈ ರೋಗಿಗಳಿಗೆ ಆಂಜಿಯೊಡೆಮ ಬರಲಿಲ್ಲ, ಬದಲಿಗೆ NSAID-ಚೋದಿತ ಔಷಧದೊಂದಿಗೆ ಆಸ್ಪಿರಿನ್‌ಅನ್ನು ಸೇವಿಸಿದ್ದು ಆಂಜಿಯೊಡೆಮ ಬರಲು ಕಾರಣವಾಯಿತು. ಆಸ್ಪಿರಿನ್‌ ಮೆದುಳಿನಲ್ಲಿ ಸಣ್ಣ ಪ್ರಮಾಣದ ರಕ್ತಸ್ರಾವಕ್ಕೆ ಅಥವಾ ಚಿಕ್ಕ ತೀಕ್ಷ್ಣ ಕಲೆಗಳಿಗೆ ಕಾರಣವಾಗುತ್ತದೆ. ಇದು 5–10 mmನ MRI ಸ್ಕ್ಯಾನ್‌ನಲ್ಲಿ ಮಾತ್ರ ಗೋಚರವಾಗುತ್ತದೆ. ಮೆದುಳಿನ ಸಣ್ಣ ಪ್ರಮಾಣದ ರಕ್ತಸ್ರಾವವು ಅತೀ ಪ್ರಮುಖವಾದದು. ಏಕೆಂದರೆ ಅದು ಯಾವಾಗಲೂ ರಕ್ತದ ಕೊರತೆಯಿಂದ ಪಾರ್ಶ್ವವಾಯು ಅಥವಾ ಮೆದುಳಿನೊಳಿಗಿನ ರಕ್ತಸ್ರಾವಕ್ಕೆ, ಬಿಂಸ್ವೇಂಜರ್ ಕಾಯಿಲೆ ಮತ್ತು ಆಲ್ಜೀಮರ್ಸ್ ಕಾಯಿಲೆ ಇತ್ಯಾದಿ ರೋಗಗಳ ಮೊದಲು ಕಾಣಿಸಿಕೊಳ್ಳುತ್ತದೆ.
ಔಷಧಿಯ ಪ್ರಮಾಣ
thumb|325 ಮಿಗ್ರಾ ಹೊದಿಕೆಯಿರುವ ಆಸ್ಪಿರಿನ್‌ ಮಾತ್ರೆಗಳು ವಯಸ್ಕರು ಜ್ವರ ಅಥವಾ ಸಂಧಿವಾತಕ್ಕೆ ಸಾಮಾನ್ಯವಾಗಿ ದಿನಕ್ಕೆ ನಾಲ್ಕು ಬಾರಿ ಆಸ್ಪಿರಿನ್ ತೆಗೆದುಕೊಳ್ಳಬಹುದು, ಇದು ಸಂಧಿವಾತ ಜ್ವರದ ಚಿಕಿತ್ಸೆಗಾಗಿ ಹಿಂದೆ ಬಳಸುತ್ತಿದ್ದ ಪ್ರತಿ ದಿನದ ಗರಿಷ್ಠ ಪ್ರಮಾಣದಷ್ಟಿದೆ. ಪರಿಧಮನಿ ಕಾಯಿಲೆಯನ್ನು ಹೊಂದಿರುವವರು ಹೃದಯ ಸ್ನಾಯು ಊತಕದ ಸಾವನ್ನು ತಡೆಗಟ್ಟಲು ಅಲ್ಪ ಪ್ರಮಾಣದ ಆಸ್ಪಿರಿನ್ಅನ್ನು ತೆಗೆದುಕೊಳ್ಳುತ್ತಾರೆ, ಪ್ರತಿದಿನ ಒಂದು ಬಾರಿ ಮಾತ್ರ. ಪರಿಧಮನಿಗೆ ಸಂಬಂಧಿಸಿದ ಹೃದಯ ಕಾಯಿಲೆಯ ಪ್ರಾಥಮಿಕ ತಡೆಗಟ್ಟುವಿಕೆಗಾಗಿ ಆಸ್ಪಿರಿನ್‌‌ನ ಬಳಕೆಯ ಬಗ್ಗೆ US ಪ್ರಿವೆಂಟೀವ್ ಸರ್ವಿಸಸ್ ಟಾಸ್ಕ್ ಫೋರ್ಸ್‌(USPSTF, ಮಾರ್ಚ್, 2009) ನೀಡಿದ ಹೊಸ ನಾರ್ಗ ಸೂಚಿ ಹೀಗಿದೆ: 45–79 ವಯಸ್ಸಿನ ಪುರುಷರಿಗೆ ಮತ್ತು 55–79 ವಯಸ್ಸಿನ ಮಹಿಳೆಯರಿಗೆ ಆಸ್ಪಿರಿನ್‌ ಬಳಸುವಂತೆ ಪ್ರೇರೇಪಿಸಿದೆ. ಇದು ಪುರುಷರಲ್ಲಿ ಹೃದಯ ಸ್ನಾಯು ಊತಕದ ಸಾವನ್ನು (MI) ಹಾಗೂ ಮಹಿಳೆಯರಲ್ಲಿ ಪಾರ್ಶ್ವವಾಯು ಹೊಡೆತವನ್ನು ಕಡಿಮೆ ಮಾಡುತ್ತದೆ. ಆಸ್ಪಿರಿನ್ ಜಠರಗರುಳಿನ ರಕ್ತಸ್ರಾವದ ಸಂಭವವನ್ನು ಹೆಚ್ಚಿಸಿದರೂ, ದೊರೆಯುವ ಪ್ರಯೋಜನವು ಆಗುವ ಹಾನಿಗಿಂತ ದೊಡ್ಡದು. ಕ್ರಮಬದ್ಧವಾಗಿ ಕಡಿಮೆ ಪ್ರಮಾಣದಲ್ಲಿ (75 ಮಿಗ್ರಾಂ) ಆಸ್ಪಿರಿನ್‌ ಬಳಸುವವರು ಹೃದಯ ರಕ್ತನಾಳ ಕಾಯಿಲೆಯಿಂದ ಉಂಟಾಗುವ ಸಾವಿನ ಅಪಾಯದಿಂದ 25%ನಷ್ಟು ಪಾರಾಗ ಬಹುದು. ಇಂಥವರಿಗೆ ಬೇರಾವುದೇ ಕಾರಣದಿಂದಾಗುವ ಸಾವಿನ ಅಪಾಯ 14%ನಷ್ಟು ಕಡಿಮೆ ಇರುತ್ತದೆ. ಅಲ್ಪ ಪ್ರಮಾಣದ ಆಸ್ಪಿರಿನ್‌ ಬಳಕೆಯಿಂದ ಹೃದಯ ರಕ್ತನಾಳಗಳಿಗೆ ಸಂಬಂಧಿಸಿದ ಕಾಯಿಲೆಯಿಂದ ಉಂಟಾಗುವ ಅಪಾಯ ಕಡಿಮೆಯಾಗುತ್ತದೆ ಹಾಗೂ ದೀರ್ಘಕಾಲ ರೋಗದ ತಡೆಗಟ್ಟುವಿಕೆಗೆ ಆಸ್ಪಿರಿನ್‌ನ ಅವಶ್ಯಕತೆ ಇರುವ ರೋಗಿಗಳಿಗೆ ಕಡಿಮೆ ಪ್ರಮಾಣದ (75ರಿಂದ 81 ಮಿಗ್ರಾಂ/ದಿನ) ಆಸ್ಪಿರಿನ್‌ ಹೆಚ್ಚು ಸುರಕ್ಷಿತವೂ ಪರಿಣಾಮಕಾರಿಯೂ ಆಗಿದೆ. ಕವಸಾಕಿ ಕಾಯಿಲೆ [[ಇರುವ ಮಕ್ಕಳಿಗೆ ಅವರ ದೇಹ ತೂಕದ ಆಧಾರದ ಮೇಲೆ ಆಸ್ಪಿರಿನ್‌ನ ಪ್ರಮಾಣವನ್ನು ನಿರ್ಣಯಿಸಲಾಗುತ್ತದೆ. ಆರಂಭದಲ್ಲಿ ಎರಡು ವಾರಗಳವರೆಗೆ ದಿನಕ್ಕೆ ನಾಲ್ಕು ಬಾರಿ ನಂತರ ಪ್ರಮಾಣವನ್ನು ಇಳಿಸಿ ಆರರಿಂದ ಎಂಟು ವಾರಗಳವರೆಗೆ ಪ್ರತಿದಿನ ಒಂದು ಸಲ ತೆಗೆದುಕೊಳ್ಳಬೇಕು. ]]
ಮಿತಿ ಮೀರಿದ ಸೇವನೆ
ಮಿತಿ ಮೀರಿದ ಆಸ್ಪಿರಿನ್‌ ಪ್ರಮಾಣದ ಸೇವನೆಯ ಪರಿಣಾಮ ತೀಕ್ಷ್ಣವೂ ಅಥವಾ ದೀರ್ಘ ಕಾಲ ನಿಲ್ಲುವುದೂ ಆಗಿದೆ. ಒಂದೇ ಬಾರಿಗೆ ಅತೀ ಹೆಚ್ಚಿನ ಪ್ರಮಾಣದಲ್ಲಿ ತೆಗೆದುಕೊಂಡರೆ ಇದು ತೀಕ್ಷ್ಣ ವಿಷಕಾರಿ. ಸಾಮಾನ್ಯಕ್ಕಿಂತ ಅಧಿಕ ಪ್ರಮಾಣದಲ್ಲಿ ತುಂಬಾ ದಿನಗಳವರೆಗೆ ಸೇವಿಸಿದರೆ ಆಸ್ಪಿರಿನ್ ವಿಷದ ಮನೆ ಮಾಡಿಕೊಂಡಿರುತ್ತದೆ. ಮಿತಿಯೇ ಇಲ್ಲದ ಅಧಿಕ ಪ್ರಮಾಣದ ಸೇವನೆಯಿಂದ ಸಂಭವಿಸುವ ಸಾವಿನ ದರ 2%ನಷ್ಟು. ಮಿತಿ ಮೀರಿದ ಪ್ರಮಾಣದಲ್ಲಿ ದೀರ್ಘಕಾಲೀನ ಬಳಕೆಯಿಂದ ಆಗುವ ಮರಣ ಪ್ರಮಾಣ ಸಾಮಾನ್ಯವಾಗಿ 25%ನಷ್ಟು; ವಿಶೇಷವಾಗಿ ಮಕ್ಕಳಲ್ಲಿ ಇದು ತೀವ್ರವಾಗಿರುತ್ತದೆ. ಸೂಕ್ತ ವಿಧಾನಗಳಿಂದ ಇಂಗಾಲದ ಹೀರಿಕೆ ಸಾಮರ್ಥ್ಯ ವೃದ್ಧಿಸುವುದು, ಅಭಿಧಮನಿಯೊಳಗೆ ಡೆಕ್ಸ್ರೋಸ್ ಮತ್ತು ಸಾಮಾನ್ಯ ಲವಣವನ್ನು ನೀಡುವುದು, ಸೋಡಿಯಮ್ ಬೈಕಾರ್ಬೋನೇಟ್, ಮತ್ತು ರಕ್ತಶುದ್ಧೀಕರಣ(= ಡೈಯಾಲಿಸಿಸ್) ಮೊದಲಾದ ಹಲವಾರು ಪ್ರಮುಖ ಚಿಕಿತ್ಸೆಗಳ ಮ‌ೂಲಕ ಈ ನಂಜನ್ನು ಗುಣಪಡಿಸಬಹುದು.
ಕಾರ್ಯ ವಿಧಾನ
thumb|ಆಸ್ಪಿರಿನ್‌ನಿಂದ ನಿಷ್ಕ್ರಿಯಗೊಂಡ COX-2 ರಚನೆ‌. ಪ್ರತೀ ಎರಡು ಮೋನೊಮರ್‌ಗಳ ಕ್ರಿಯೆಯಿಂದ ಸೆರೈನ್ 530 ಆಸಿಟಿಲ್ ಆಗುತ್ತದೆ.ಸ್ಯಾಲಿಸಿಲಿಕ್ ಆಮ್ಲ ಕಣ್ಣಿಗೆ ಕಾಣಿಸುತ್ತದೆ, ಇದು ಆಸಿಲ್ ಗುಂಪು ಮತ್ತು ಹೀಮ್ ಸಹಅಂಶವನ್ನು ವರ್ಗಾಯಿಸುತ್ತದೆ.
ಕಾರ್ಯ ವಿಧಾನದ ಶೋಧನೆ
ಬ್ರಿಟಿಷ್ ಔಷಧ ವಿಜ್ಞಾನಿ ನಂತರ ಲಂಡನ್‌ನ ಶಸ್ತ್ರಚಿಕಿತ್ಸಾ ತಜ್ಞರ ರಾಯಲ್ ಕಾಲೇಜಿನಲ್ಲಿ ಉದ್ಯೋಗಸ್ಥನಾದ ಜಾನ್ ರಾಬರ್ಟ್ ವಾನೆ ಆಸ್ಪಿರಿನ್‌ ಪ್ರೋಸ್ಟಗ್ಲಾಂಡಿನ್‌ಗಳು ಮತ್ತು ಥ್ರೋಂಬೊಕ್ಸೇನ್‌ಗಳ ಉತ್ಪತ್ತಿಯನ್ನು ತಡೆಗಟ್ಟುತ್ತದೆ ಎಂದು 1971ರಲ್ಲಿ ತೋರಿಸಿದ. ಈ ಶೋಧನೆಗಾಗಿ ಅವನು 1982ರಲ್ಲಿ ಶರೀರ ವಿಜ್ಞಾನ ಅಥವಾ ಔಷಧದಕ್ಕೆ ಸಂಬಂಧಿಸಿದ ನೋಬೆಲ್ ಪ್ರಶಸ್ತಿ ಹಾಗೂ ನೈಟ್‌ಹುಡ್ ಪ್ರಶಸ್ತಿಗಳನ್ನು ಪಡೆದನು.
ಪ್ರೋಸ್ಟಗ್ಲಾಂಡಿನ್‌ ಮತ್ತು ಥ್ರೋಂಬೊಕ್ಸೇನ್‌ಗಳ ನಿಗ್ರಹ
ಆಸ್ಪಿರಿನ್‌ ಸೈಕ್ಲೊಆಕ್ಸಿಜನೇಸ್ (COX) ಎಂಜೈಮ್‌ಅನ್ನು ಪ್ರತಿಕ್ರಮಿಸದಂತೆ ಮಾರ್ಪಡಿಸಲಾಗದ ರೀತಿಯಲ್ಲಿ ನಿಷ್ಕ್ರಿಯೆಗೊಳಿಸುತ್ತದೆ, ಹೀಗಾಗಿ ಅದು ಪ್ರೋಸ್ಟಗ್ಲಾಂಡಿನ್‌ ಮತ್ತು ಥ್ರೋಂಬೊಕ್ಸೇನ್‌ಗಳ ಉತ್ಪತ್ತಿಯನ್ನು ನಿಗ್ರಹಿಸುತ್ತದೆ. ಪ್ರೋಸ್ಟಗ್ಲಾಂಡಿನ್‌ ಮತ್ತು ಥ್ರೋಂಬೊಕ್ಸೇನ್‌‌ಗಳ ಉತ್ತತ್ತಿಗೆ ಸೈಕ್ಲೊಆಕ್ಸಿಜನೇಸ್‌ ಅವಶ್ಯಕತೆ ಇರುತ್ತದೆ. ಆಸಿಟಿಲ್ ಆಮ್ಲವಾಗಿ ಮಾರ್ಪಡಿಸುವ ಮಧ್ಯವರ್ತಿಯಂತೆ ಆಸ್ಪಿರಿನ್‌ ವರ್ತಿಸುತ್ತದೆ. ಆಸಿಟಿಲ್ ಗುಂಪು COX ಎಂಜೈಮ್‌ನ ಸಕ್ರಿಯತೆಯಲ್ಲಿ ಸೆರೈನ್ ಉಳಿಕೆಗೆ ಕೋವೇಲನ್ಸಿಯ ರೀತಿಯಲ್ಲಿ ಬಂಧಿಸಿರುತ್ತದೆ. ಇದು ಆಸ್ಪಿರಿನ್‌ಅನ್ನು ಪ್ರತಿಕ್ರಮಿಸಬಲ್ಲ ಮತ್ತು ಮಾರ್ಪಡಿಸಲಾಗುವ ಪ್ರತಿರೋಧಕಗಳಾದ ಇತರ NSAIDಗಳಿಂದ (ಡಿಕ್ಲೊಫಿನಾಕ್ ಮತ್ತು ಐಬುಪ್ರೊಫೇನ್‌) ವಿಭಿನ್ನವಾಗುತ್ತದೆ. ಕಡಿಮೆ ಪ್ರಮಾಣದ, ದೀರ್ಘಕಾಲದ ಆಸ್ಪಿರಿನ್‌ ಬಳಕೆಯು ಕಿರುಬಿಲ್ಲೆಗಳಲ್ಲಿ ಥ್ರೋಂಬೊಕ್ಸೇನ್‌ A2 ಉತ್ಪತ್ತಿಯಾಗುವುದನ್ನು ಮಾರ್ಪಡಿಸಲಾಗದ ರೀತಿಯಲ್ಲಿ ತಡೆಗಟ್ಟುತ್ತದೆ ಹಾಗೂ ಕಿರುಬಿಲ್ಲೆ ಒಟ್ಟುಗೂಡುವಿಕೆಗೆ ಪ್ರತಿರೋಧಕ ಪರಿಣಾಮವನ್ನುಂಟು ಮಾಡುತ್ತದೆ. ಈ ರೀತಿಯ ರಕ್ತ ಹೆಪ್ಪುಗಟ್ಟುವಿಕೆಯನ್ನು ತಪ್ಪಿಸುವ ಗುಣದಿಂದಾಗಿ ಆಸ್ಪಿರಿನ್‌ ಹೃದಯಾಘಾತ ಸಂಭವವನ್ನು ಕಡಿಮೆ ಮಾಡುವುದಕ್ಕೆ ಪ್ರಯೋಜನಕಾರಿ. ಪ್ರತಿದಿನ 40 ಮಿಗ್ರಾಂ ಆಸ್ಪಿರಿನ್‌ ತೆಗೆದುಕೊಳ್ಳುವುದರಿಂದ ಹೆಚ್ಚಿನ ಪ್ರಮಾಣದ ಥ್ರೋಂಬೊಕ್ಸೇನ್‌ A2 ಬಿಡುಗಡೆಯಾಗುವುದನ್ನು ಇದು ಪ್ರತಿರೋಧಿಸುತ್ತದೆ ಹಾಗೂ ಪ್ರೋಸ್ಟಗ್ಲಾಂಡಿನ್ I2 ಉತ್ಪತ್ತಿಯೂ ಸ್ವಲ್ವ ಮಟ್ಟದಲ್ಲಿ ಪ್ರಭಾವಕ್ಕೊಳಗಾಗುತ್ತದೆ. ಇನ್ನೂ ಹೆಚ್ಚಿನ ಪ್ರತಿರೋಧಕ್ಕೆ ಅಧಿಕ ಪ್ರಮಾಣದ ಆಸ್ಪಿರಿನ್‌‌ನ ಅವಶ್ಯಕತೆ ಇರುತ್ತದೆ. ಪ್ರೋಸ್ಟಗ್ಲಾಂಡಿನ್‌ಗಳು ಶರೀರದಲ್ಲಿ ಉತ್ಪತ್ತಿಯಾಗುವ ಸ್ಥಾನಿಕಹಾರ್ಮೋನ್‌ಗಳು. ಇವು ದೇಹದಲ್ಲಿ ನಾನಾ ತರದ ಪರಿಣಾಮಗಳನ್ನು ಉಂಟುಮಾಡುತ್ತವೆ - ನೋವಿನ ಮಾಹಿತಿಯನ್ನು ಮೆದುಳಿಗೆ ವರ್ಗಾಯಿಸುತ್ತವೆ, ಥಾಲಮಸ್‌ನ ಕೆಳಭಾಗದ ಉಷ್ಣತಾಸ್ಥಾಪಿ (ಹೈಪೊತಲಾಮಿಕ್ ಥರ್ಮೋಸ್ಟ್ಯಾಟ್)ಯನ್ನು ವ್ಯತ್ಯಾಸಗೊಳಿಸುತ್ತದೆ ಮತ್ತು ಉರಿಯೂತಕ್ಕೆ ಕಾರಣವಾಗುತ್ತದೆ. ಥ್ರೋಂಬೊಕ್ಸೇನ್‌ಗಳು ರಕ್ತ ಹೆಪ್ಪುಗಟ್ಟಿಸುವ ಕಿರುಬಿಲ್ಲೆಗಳ ಒಟ್ಟುಗೂಡುವಿಕೆಯನ್ನು ಮಾಡುತ್ತವೆ. ಹೃದಯಾಘಾತವು ಪ್ರಮುಖವಾಗಿ ರಕ್ತ ಹೆಪ್ಪುಗಟ್ಟುವಿಕೆಯಿಂದ ಬರುತ್ತದೆ ಹಾಗೂ ತೀಕ್ಷ್ಣ ಹೃದಯ ಸ್ನಾಯು ಊತಕದ ಸಾವಿಗೆ ಕಡಿಮೆ ಪ್ರಮಾಣದ ಆಸ್ಪಿರಿನ್‌ ಬಳಕೆಯು ಪರಿಣಾಮಕಾರಿ ವೈದ್ಯಕೀಯ ನೆರವಾಗಿ ಕಂಡುಬಂದಿದೆ. ಆಸ್ಪಿರಿನ್‌ನ ಬಳಕೆಯಿಂದ ರಕ್ತ ಹೆಪ್ಪುಗಟ್ಟುವಿಕೆ ಸಾಮಾರ್ಥ್ಯವು ಕಡಿಮೆಯಾದರೆ ಅತೀವ ರಕ್ತಸ್ರಾವಕ್ಕೆ ಕಾರಣವಾಗುವುದು ಇದರ ಪ್ರಮುಖ ಅಡ್ಡ ಪರಿಣಾಮವಾಗಿದೆ.
ಹೆಚ್ಚುವರಿ ಕಾರ್ಯಗಳು
ಆಸ್ಪಿರಿನ್‌ ಸರಿಸುಮಾರು ಮೂರು ಹೆಚ್ಚುವರಿ ಕಾರ್ಯಗಳನ್ನು ಹೊಂದಿದೆ. ಆಸ್ಪಿರಿನ್ ಮೃಧ್ವಸ್ಥಿಯ (ಮತ್ತು ಪಿತ್ತಜನಕಾಂಗದ) ಮೈಟೊಕಾಂಡ್ರಿಯನ್‌ಗಳಲ್ಲಿನ ಆಕ್ಸಿಡೀಕರಣಶೀಲ ಫಾಸ್ಫೊರಿಲೇಶನ್ನ ಕೂಡುಕೊಂಡಿಗಳನ್ನು ಬಿಚ್ಚುತ್ತದೆ. ಇದನ್ನು ಒಳಚರ್ಮದ ಒಳಾವರಣದಿಂದ ಪ್ರಸರಿಸಿ ಮೈಟೊಕಾಂಡ್ರಿಯನ್‌ ಜೀವಕೋಶಗಳ ನಡುವಿನ ಪದಾರ್ಥಕ್ಕೆ ಪ್ರೋಟಾನ್‌ ವಾಹಕವಾಗಿ ಹಿಂದಿರುಗಿಸುತ್ತದೆ. ಅಲ್ಲಿ ಅದು ಮತ್ತೊಮ್ಮೆ ಪ್ರೋಟಾನ್‌ಗಳನ್ನು ಬಿಡುಗಡೆಗೊಳಿಸಲು ಅಯಾನುಗಳಾಗುತ್ತದೆ. ಒಟ್ಟಿನಲ್ಲಿ, ಆಸ್ಪಿರಿನ್‌ ಪ್ರೋಟಾನ್‌ಗಳನ್ನು ತಟಸ್ಥಗೊಳಿಸುತ್ತದೆ ಹಾಗೂ ಸಾಗಿಸುತ್ತದೆ. ಅಲ್ಪ ಪ್ರಮಾಣದ ಆಸ್ಪಿರಿನ್‌ನಿಂದ ಜ್ವರ ನಿವಾರಣೆಯಾಗುತ್ತದೆ ಆದರೆ ಇದಕ್ಕೆ ವಿರುದ್ಧವಾಗಿ, ಅಧಿಕ ಪ್ರಮಾಣದ ಆಸ್ಪಿರಿನ್‌‌ ಇಲೆಕ್ಟ್ರಾನ್ ಸಾಗಿಸುವಿಕೆಯ ಕ್ರಿಯೆಯ ಸರಣಿಯಿಂದಾಗಿ ತಾಪ ಹೆಚ್ಚಾಗುವುದರಿಂದ ಜ್ವರ ವೃದ್ಧಿಗೆ ಕಾರಣವಾಗುತ್ತದೆ. ಆಸ್ಪಿರಿನ್‌ ದೇಹದಲ್ಲಿ NO-ರಾಡಿಕಲ್‌ಗಳ ರಚನೆಗೆ ಪ್ರೇರಿಸುತ್ತದೆ. ಉರಿಯೂತವನ್ನು ಕಡಿಮೆ ಮಾಡುವಲ್ಲಿ ಆಸ್ಪಿರಿನ್‌‌ನ ಸ್ವತಂತ್ರ ಕಾರ್ಯವಿಧಾನದ ಬಗ್ಗೆ ತಿಳಿಯಲು ಇಲಿಗಳ ಮೇಲೆ ಮಾಡಿದ ಪ್ರಯೋಗವು ಇದನ್ನು ತೋರಿಸಿಕೊಟ್ಟಿದೆ. ಬಿಳಿರಕ್ತ ಕಣದ ಅಂಟಿಕೊಳ್ಳುವಿಕೆಯನ್ನು ಇದು ಇಳಿಸುತ್ತದೆ, ಸೋಂಕು ನಿರೋಧಿಸುವಲ್ಲಿ ಇದೊಂದು ಪ್ರಮುಖ ಬೆಳವಣಿಗೆ. ಆದರೂ, ಸೋಂಕಿನ ಹರಡುವಿಕೆಯ ವಿರುದ್ಧ ಹೋರಾಡಲು ಆಸ್ಪಿರಿನ್‌ ಸಹಾಯಮಾಡುತ್ತದೆ ಎಂಬುದರ ಬಗ್ಗೆ ಪ್ರಸ್ತುತ ಸಾಕಷ್ಟು ಆಧಾರಗಳಿಲ್ಲ. ಸ್ಯಾಲಿಸಿಲಿಕ್ ಆಮ್ಲ ಮತ್ತು ಅದರಿಂದ ಉತ್ಪನ್ನವಾದವುಗಳು NF-κB ಮೂಲಕ ನಿರ್ದೇಶಿಸುತ್ತಾ ಕಡಿಮೆ ಮಾಡುತ್ತವೆ ಎಂದು ತೀರ ಇತ್ತೀಚಿನ ಮಾಹಿತಿಯು ಸೂಚಿಸುತ್ತದೆ. ಇದು ಉರಿಯೂತವನ್ನೂ ಒಳಗೊಂಡಂತೆ ಹಲವಾರು ಜೈವಿಕ ಕ್ರಿಯೆಗಳಲ್ಲಿ NF-κB ಒಂದು ಬದಲಾವಣೆಯ ಸಂಯುಕ್ತವಾಗಿ ಪ್ರಮುಖ ಪಾತ್ರವಹಿಸುತ್ತದೆ.
ಥಾಲಮಸ್‌ನ ಅಡಿಯ-ಪಿಟ್ಯೂಟರಿ ಗ್ರಂಥಿ-ಅಡ್ರೀನಲ್ ಗ್ರಂಥಿಯ ಕಾರ್ಯಾಚರಣೆ ಮೇಲಿನ ಪರಿಣಾಮಗಳು
ಆಸ್ಪಿರಿನ್‌ ಥಾಲಮಸ್‌ನ ಕೆಳಬಾಗದ-ಪಿಟ್ಯೂಟರಿ-ಅಡ್ರೀನಲ್ ಆಕ್ಸಿಸ್‌ ಸ್ರವಿಸುವ ACTH ಮತ್ತು ಕೋರ್ಟಿಸೋಲ್‌ನಲ್ಲಿ ವಾಸೊಪ್ರೆಸಿನ್(=ಮ‌ೂತ್ರ ಹಾಗೂ ರಕ್ತದ ಒತ್ತಡ ವರ್ಧಿಸುವ ಪಿಟ್ಯೂಟರಿ ಹಾರ್ಮೋನು) ‌ನ ಪರಿಣಾಮವನ್ನು ಕಡಿಮೆ ಮಾಡುತ್ತದೆ ಹಾಗೂ ನಾಲೊಕ್ಸೋನ್ ‌ನ ಕಾರ್ಯಪ್ರಭಾವವನ್ನು ಹೆಚ್ಚಿಸುತ್ತದೆ. ಅಂತರ್ವರ್ಧಕ ಪ್ರೋಸ್ಟಗ್ಲಾಂಡಿನ್‌ಗಳೊಂದಿಗಿನ ಪರಸ್ಪರ ಕ್ರಿಯೆ ಮತ್ತು HPA ಆಕ್ಸಿಸ್ ನಿಯಂತ್ರಿಸುವಲ್ಲಿ ಅವುಗಳ ಪಾತ್ರದ ಮೂಲಕ ಇದು ಸಂಭವಿಸುತ್ತದೆ ಎಂದು ಹೇಳಲಾಗುತ್ತದೆ.
ಔಷಧೀಯ-ಚಲನ ಕ್ರಿಯೆ
ಸ್ಯಾಲಿಸಿಲಿಕ್ ಆಮ್ಲವೊಂದು ದುರ್ಬಲ ಆಮ್ಲ, ಇದು ಬಾಯಿಯಿಂದ ಸೇವಿಸಿದ ನಂತರ ಸ್ವಲ್ಪ ಪ್ರಮಾಣದಲ್ಲಿ ಮಾತ್ರ ಜಠರದಲ್ಲಿ ಅಯಾನುಗಳಾಗಿ(=ಅಯಾನೀಕರಣ) ಪರಿವರ್ತನೆಗೊಳ್ಳುತ್ತದೆ. ಆಸಿಟಿಲ್‌ಸ್ಯಾಲಿಸಿಲಿಕ್ ಆಮ್ಲವು ಜಠರದ ಆಮ್ಲೀಯ ಪರಿಸ್ಥಿತಿಯಲ್ಲಿ ಕರಗುವುದು ನಿಧಾನ, ಹೆಚ್ಚಿನ ಪ್ರಮಾಣವನ್ನು ಹೀರಿಕೊಳ್ಳಲು 8ರಿಂದ 24 ಗಂಟೆಗಳಷ್ಟು ಕಾಲ ತಡವಾಗಬಹುದು. ಸಣ್ಣ ಕರುಳಿನಲ್ಲಿ ಅಧಿಕ ಪ್ರಮಾಣದ pH ಇರುವುದರಿಂದ ಅಲ್ಲಿ ಆಸ್ಪಿರಿನ್‌ ಕ್ಷಿಪ್ರವಾಗಿ ಹೀರಲ್ಪಡುತ್ತದೆ. ಇದರಿಂದ ಸ್ಥಳಾವಕಾಶವು ವೃದ್ಧಿಯಾಗಿ ಹೆಚ್ಚಿನ ಸ್ಯಾಲಿಸಿಲೇಟ್ ಕರಗಲು ಅವಕಾಶವಾಗುತ್ತದೆ. ಕರಗುವ ಸಮಸ್ಯೆ ಇರುವುದರಿಂದ ಆಸ್ಪಿರಿನ್‌ ಹೆಚ್ಚಿನ ಪ್ರಮಾಣದಲ್ಲಿ ತೆಗೆದುಕೊಂಡರೆ ತುಂಬಾ ನಿಧಾನವಾಗಿ ಹೀರಲ್ಪಡುತ್ತದೆ ಹಾಗೂ ಸೇವಿಸಿದ 24 ಗಂಟೆಗಳ ನಂತರ ಪ್ಲಾಸ್ಮ ಸಾಂದ್ರೀಕರಣ ವರ್ಧಿಸಲು ಆರಂಭವಾಗುತ್ತದೆ. ರಕ್ತದಲ್ಲಿ ಸುಮಾರು 50–80%ರಷ್ಟು ಸ್ಯಾಲಿಸಿಲೇಟ್‌ ಪ್ರೋಟೀನ್‌ನಿಂದ ಬಂಧಿಸಲ್ಪಟ್ಟಿರುತ್ತದೆ ಹಾಗೂ ಉಳಿದವು ಅಯನೀಕರಣ ಸ್ಥಿತಿಯಲ್ಲಿ ಸಕ್ರಿಯವಾಗಿರುತ್ತವೆ. ಪ್ರೋಟೀನ್ ಬಂಧನವು ಸಾಂದ್ರೀಕರಣವನ್ನು ಅವಲಂಬಿಸಿರುತ್ತದೆ. ಬಂಧಿಸುವಿಕೆಯ ಆರ್ದ್ರೀಕರಣದಿಂದ ಅಧಿಕ ಪ್ರಮಾಣದ ಸ್ಯಾಲಿಸಿಲೇಟ್‌ ಮುಕ್ತವಾಗುತ್ತದೆ ಮತ್ತು ವಿಷತ್ವ ಏರುತ್ತದೆ. ಹಂಚಿಕೆಯ ಪ್ರಮಾಣ 0.1–0.2 l/kg ಅಷ್ಟಿರುತ್ತದೆ. ಸ್ಯಾಲಿಸಿಲೇಟ್‌ಗಳ ಅಂಗಾಂಶದ ಒಳನುಗ್ಗುವಿಕೆ ಹೆಚ್ಚಾಗಿ ಆಮ್ಲವ್ಯಾಧಿಯು ವಿಭಜನೆಯ ಪ್ರಮಾಣವನ್ನು ಏರಿಸುತ್ತದೆ. ಸ್ಯಾಲಿಸಿಲಿಕ್ ಆಮ್ಲವಿರುವ ಚಿಕಿತ್ಸಕ ಔಷಧಗಳ 80%ನಷ್ಟು ಪ್ರಮಾಣವು ಪಿತ್ತಜನಕಾಂಗದಲ್ಲಿ ಚಯಾಪಚಯಗೊಳ್ಳುತ್ತದೆ. ಗ್ಲೈಸೀನ್‌ನೊಂದಿಗೆ ಒಂದುಗೂಡಿ ಸ್ಯಾಲಿಸಿಲುರಿಕ್ ಆಮ್ಲ ಹಾಗೂ ಗ್ಲುಕುರೋನಿಕ್ ಆಮ್ಲದೊಂದಿಗೆ ಸೇರಿ ಸ್ಯಾಲಿಸಿಲ್ ಆಸಿಲ್ ಮತ್ತು ಫಿನಾಲಿಕ್ ಗ್ಲುಕುರೊನೈಡ್ ಉಂಟಾಗುತ್ತದೆ. ಈ ಚಯಾಪಚಯ ಕ್ರಿಯೆಗಳ ಸರಣಿಯು ಸೀಮಿತ ಸಾಮರ್ಥ್ಯವನ್ನು ಹೊಂದಿರುತ್ತವೆ. ಸ್ಯಾಲಿಸಿಲಿಕ್ ಆಮ್ಲದ ಅಲ್ಪ ಪ್ರಮಾಣವು ಹೈಡ್ರಾಕ್ಸಿಲೇಟ್‌ ಆಗಿ ಜೆಂಟಿಸಿಕ್ ಆಮ್ಲವಾಗುತ್ತದೆ. ಸ್ಯಾಲಿಸಿಲೇಟ್‌ನ ಹೆಚ್ಚಿನ ಪ್ರಮಾಣದಿಂದ ಚಯಾಪಚಯ ಕ್ರಿಯೆಯ ಚಲನವು ಪ್ರಥಮ ಶ್ರೇಣಿಯಿಂದ ಶೂನ್ಯ ಶ್ರೇಣಿಗೆ ಪರಿವರ್ತನೆಯಾಗುತ್ತದೆ, ಹಾಗೂ ಅದು ಪೂರ್ಣ ಆರ್ದ್ರಿತ ಹಂತ ತಲುಪಿದಾಗ ಮೂತ್ರಪಿಂಡದಿಂದ ಆಗುವ ವಿಸರ್ಜನಾ ಕ್ರಿಯಿ ಅತಿ ಮಹತ್ವದ್ದಾಗುತ್ತದೆ. ಸ್ಯಾಲಿಸಿಲೇಟ್‍‌ಗಳು ಮಖ್ಯವಾಗಿ ಸ್ಯಾಲಿಸಿಲುರಿಕ್ ಆಮ್ಲ (75%), ಸ್ವತಂತ್ರ ಸ್ಯಾಲಿಸಿಲಿಕ್ ಆಮ್ಲ (10%), ಸ್ಯಾಲಿಸಿಲಿಕ್ ಫಿನಾಲ್ (10%) ಮತ್ತು ಆಸಿಲ್ (5%) ಗ್ಲುಕುರೊನೈಡ್ ಮತ್ತು ಜೆಂಟೈಸಿಕ್ ಆಮ್ಲ (< 1%) ಆಗಿ ಮೂತ್ರಪಿಂಡ‌ಗಳಿಂದ ವಿಸರ್ಜಿಸಲ್ಪಡುತ್ತವೆ. ಸ್ವಲ್ಪ ಪ್ರಮಾಣದಲ್ಲಿ (ವಯಸ್ಕರಲ್ಲಿ 250 ಮಿಗ್ರಾಂಗಿಂತ ಕಡಿಮೆ) ತೆಗೆದುಕೊಂಡರೆ ಸುಮಾರು 2ರಿಂದ 4.5 ಗಂಟೆಗಳಷ್ಟು ಕಾಲದಲ್ಲಿ ಅರ್ಧದಷ್ಟು ವಿಸರ್ಜನೆಯಾಗಲು ಎಲ್ಲಾ ಕ್ರಿಯೆಗಳು ಪ್ರಥಮ ಶ್ರೇಣಿ ಚಲನೆಯಲ್ಲಿ ನಡೆಯುತ್ತವೆ. ಹೆಚ್ಚಿನ ಪ್ರಮಾಣದ (4 ಗ್ರಾಂಗಿಂತ ಹೆಚ್ಚು) ಸ್ಯಾಲಿಸಿಲೇಟ್ ಸೇವಿಸಿದರೆ, ಸ್ಯಾಲಿಸಿಲುರಿಕ್ ಆಮ್ಲ ಮತ್ತು ಸ್ಯಾಲಿಸಿಲ್ ಫಿನಾಲಿಕ್ ಗ್ಲುಕುರೊನೈಡ್ ರಚನೆಗೆ ಸಂಬಂಧ ಪಟ್ಟ ಜೈವಿಕ ಕ್ರಿಯೆಗಳು ಪೂರ್ಣಗೊಳ್ಳುವುದರಿಂದ ಅರ್ಧ ಪ್ರಮಾಣಕ್ಕೆ ಇಳಿಯಲು ದೀರ್ಘ ಕಾಲ ತೆದುಕೊಳ್ಳುತ್ತದೆ (15–30 ಗಂಟೆಗಳು) ಚಯಾಪಚಯ ಕ್ರಿಯೆಗಳು ಪೂರ್ಣಗೊಂಡಂತೆ ಮೂತ್ರಪಿಂಡದಿಂದ ಸ್ಯಾಲಿಸಿಲಿಕ್ ಆಮ್ಲದ ವಿಸರ್ಜನೆಯು ಅತೀಮುಖ್ಯವಾಗಿದೆ, ಏಕೆಂದರೆ ಇದು ಮೂತ್ರದ pH ಬದಲಾಗಲು ಕಾರಣವಾಗುತ್ತದೆ. ಮೂತ್ರದ pH 5ರಿಂದ 8ರಷ್ಟು ಹೆಚ್ಚಾದರೆ ಮೂತ್ರಪಿಂಡದ ವಿಸರ್ಜನೆಯು 10ರಿಂದ 20 ಪಟ್ಟು ಅಧಿಕಗೊಳ್ಳುತ್ತದೆ. ಮೂತ್ರವು ಕ್ಷಾರೀಯ ಗುಣವುಳ್ಳದ್ದು, ಹೀಗಾಗಿ ಈ ಸ್ಯಾಲಿಸಿಲೇಟ್‌ನ ಹೊರಹಾಕುವಿಕೆ ಕಾರ್ಯ ನಡೆಯುತ್ತದೆ.
ಪರಸ್ಪರ ಪ್ರಕ್ರಿಯೆ
ಆಸ್ಪಿರಿನ್‌ ಇತರ ಔಷಧಗಳೊಂದಿಗೆ ಪರಸ್ಪರ ಪ್ರಕ್ರಿಯೆಗೆ ಒಳಗಾಗುತ್ತದೆ. ಉದಾಹರಣೆಗಾಗಿ, ಸ್ಯಾಲಿಸೈಕ್ಲೇಟ್‌ಗಳ ಮತ್ತು ಬರಿಸುವ ಪರಿಣಾಮವನ್ನು ಅಸಿಟಾಜೊಲಮೈಡ್ ಮತ್ತು ಅಮೋನಿಯಮ್ ಕ್ಲೋರೈಡ್ ವರ್ಧಿಸುತ್ತದೆ ಹಾಗೂ ಆಲ್ಕೊಹಾಲ್ ಈ ರೀತಿಯ ಔಷಧಗಳೊಂದಿಗೆ ಸೇರಿದರೆ ಜಠರಗರುಳಿನ ರಕ್ತಸ್ರಾವ ಹೆಚ್ಚುತ್ತದೆ. ರಕ್ತದಲ್ಲಿನ ಪ್ರೋಟೀನ್ ಬಂಧಿಸುವ ಭಾಗಗಳಿಂದ ಹಲವಾರು ಔಷಧಗಳ ಪ್ರಭಾವವನ್ನು ಆಸ್ಪಿರಿನ್‌ ಸ್ಥಳಪಲ್ಲಟ ಮಾಡುತ್ತದೆ. ಇವುಗಳಲ್ಲಿ ಕೆಲವು ಔಷಧಗಳು ಹೀಗಿವೆ - ಮಧುಮೇಹ-ವಿರೋಧಿ ಔಷಧಗಳಾದ ಟೋಲ್ಬಟಮೈಡ್ ಮತ್ತು ಕ್ಲೋರ್‌ಪ್ರೊಪಮೈಡ್, ಪ್ರತಿರಕ್ಷಾ-ನಿರೋಧಕಗಳಾದ ಮೀಥೊಟ್ರೆಕ್ಸೇಟ್, ಫಿನೈಟೋಯ್ನ್, ಪ್ರೊಬೆನೆಸಿಡ್, ವಾಲ್ಪ್ರಾಯ್ಕ್ ಆಮ್ಲ (ವಾಲ್ಪ್ರೊಯೇಟ್ ಚಯಾಪಚಯ ಕ್ರಿಯೆಯ ಪ್ರಮುಖ ಭಾಗವಾದ ಬೀಟಾ ಆಕ್ಸಿಡೇಶನ್ ಸಹ) ಮತ್ತು ಯಾವುದೇ ಸ್ಟೀರಾಯ್ಡ್‌ಗೆ ಸೇರದ ಉರಿಯೂತ ವಿರೋಧಿ ಔಷಧ. ಕೋರ್ಟಿಕೊಸ್ಟೀರಾಯ್ಡ್‌ಗಳು ಆಸ್ಪಿರಿನ್‌ನ ಸಾಂದ್ರತೆಯನ್ನು ತಗ್ಗಿಸಬಹುದು‌. ಸ್ಪೈರನೊಲ್ಯಾಕ್ಟೋನ್‌ನ ಔಷಧೀಯ ಕ್ರಿಯಾಶೀಲತೆಯು ಆಸ್ಪಿರಿನ್‌ನಿಂದ ಕ್ಷೀಣಿಸುತ್ತದೆ ಮತ್ತು ಆಸ್ಪಿರಿನ್‌ ಮೂತ್ರ ನಾಳಗಳ ಸ್ರವಿಸುವಿಕೆಗೆ ಪೆನ್ಸಿಲಿನ್ G ಒಂದಿಗೆ ಪೈಪೋಟಿ ನಡೆಸುತ್ತದೆ. ಆಸ್ಪಿರಿನ್‌ C ಜೀವಸತ್ವದ ಹೀರುವಿಕೆಯ ಕ್ರಿಯೆಯನ್ನು ನಿರ್ಬಂಧಿಸುತ್ತದೆ.
ಪಶು ವೈದ್ಯಕೀಯ ಚಿಕಿತ್ಸೆಯಲ್ಲಿನ ಉಪಯೋಗಗಳು
ಪ್ರಾಣಿಗಳಿಗೆ ನೀಡುವ ಚಿಕಿತ್ಸೆಯ ಔಷಧಿಯಲ್ಲಿ, ಮುಖ್ಯವಾಗಿ ನಾಯಿಗಳಲ್ಲಿ ನೋವು ಮತ್ತು ಕೀಲು ರೋಗವನ್ನು ನಿವಾರಿಸಲು ಆಸ್ಪಿರಿನ್‌ ಬಳಸುತ್ತಾರೆ. ಅಲ್ಪ ಪ್ರಮಾಣದ ಅಡ್ಡ ಪರಿಣಾಮಗಳನ್ನು ಬೀರುವ ಹೊಸ ಔಷಧಿಗಳು ಲಭ್ಯವಿರುವುದರಿಂದ ಆಸ್ಪಿರಿನ್‌ ಬಳಕೆಗೆ ಶಿಫಾರಸು ಮಾಡುವುದಿಲ್ಲ. ಉದಾಹರಣೆಗೆ, ಸ್ಯಾಲಿಸಿಲೇಟ್‌ಗಳ ಬಳಕೆಯಿಂದ, ವಿಶೇಷವಾಗಿ ನಾಯಿಗಳು, ಜಠರಗರುಳಿನ ಅಡ್ಡ ಪರಿಣಾಮಕ್ಕೆ ತುತ್ತಾಗುತ್ತವೆ. ಕುದುರೆಗಳಿಗೂ ನೋವು ನಿವಾರಣೆಗಾಗಿ ಆಸ್ಪಿರಿನ್‌ ನೀಡಲಾಗುತ್ತದೆ. ಆದರೂ ಅದರ ಅಲ್ಪಕಾಲೀನ ನೋವು ನಿವಾರಕ ಪರಿಣಾಮದಿಂದಾಗಿ ಅದು ಸಾಮಾನ್ಯ ಬಳಕೆಯಲ್ಲಿಲ್ಲ. ಜಠರಗರುಳಿನ ಅಡ್ಡ ಪರಿಣಾಮಕ್ಕೆ ಕುದುರೆಗಳೂ ಈಡಾಗುವುದುಂಟು. ಮುಖ್ಯವಾಗಿ ರಕ್ತ ಹೆಪ್ಪುಗಟ್ಟುವುದನ್ನು ನಿರೋಧಿಸುವ ಔಷಧವಾಗಿ ಇದನ್ನು ಹೆಚ್ಚಾಗಿ ಲಾಮಿನಿಟಿಸ್ ರೋಗ ಚಿಕಿತ್ಸೆಯಲ್ಲಿ ಬಳಸಲಾಗುತ್ತದೆ. ಪಶುವೈದ್ಯರ ನೇರ ಮೇಲ್ವಿಚಾರಣೆಯಲ್ಲೇ ಪ್ರಾಣಿಗಳಿಗೆ ಆಸ್ಪಿರಿನ್‌ ನೀಡಬೇಕು. ಗ್ಲುಕುರೊನೈಡ್ ಸಂಯುಕ್ತಗಳನ್ನು ರಚಿಸುವ ಸಾಮರ್ಥ್ಯದ ಕೊರತೆ ಇರುವುದರಿಂದ ಆಸ್ಪಿರಿನ್‌ಅನ್ನು ಬೆಕ್ಕುಗಳಿಗೆ ನೀಡಲೇಬಾರದು. ಒಂದು ವೇಳೆ ನೀಡಿದರೆ ಬೆಕ್ಕಿನ ಪಾಲಿಗೆ ಆಸ್ಪಿರಿನ್‌ ವಿಷಯುಕ್ತ ಪರಿಣಾಮ ಬೀರುತ್ತದೆ. ದೀರ್ಘಕಾಲದ ಮಧ್ಯಂತರದ ನಂತರ ಔಷಧಿಯನ್ನು ನೀಡುವ ಮೂಲಕ ವಿಷದ ತೀವ್ರತೆಯನ್ನು ಕಡಿಮೆ ಮಾಡಬಹುದು.
ರಸಾಯನ ವಿಜ್ಞಾನ
ಆಸ್ಪಿರಿನ್‌ ಸ್ಯಾಲಿಸಿಲಿಕ್ ಆಮ್ಲದಿಂದ ಉತ್ಪನ್ನವಾದ ಆಸಿಟಿಲ್. ಇದು ಬಿಳಿಬಣ್ಣದ, ಹರಳಿನಂತಹ, ದುರ್ಬಲ ಆಮ್ಲೀಯ ಪದಾರ್ಥ. 135 °C. ಉಷ್ಣತೆಯಲ್ಲಿ ಇದು ಕರಗುತ್ತದೆ. ಅಮೋನಿಯಂ ಅಸಿಟೇಟ್ ಅಥವಾ ಇತರ ಅಸಿಟೇಟ್‌ಗಳಲ್ಲಿ, ಕ್ಷಾರೀಯ ಲೋಹಗಳ ಕಾರ್ಬೊನೇಟ್‌ಗಳು, ಸಿಟ್ರೇಟ್‌ಗಳು ಅಥವಾ ಹೈಡ್ರೋಕ್ಸೈಡ್‌ಗಳಲ್ಲಿ ಆಸಿಟಿಲ್‌ಸ್ಯಾಲಿಸಿಲಿಕ್ ಆಮ್ಲದ ಮೂಲ ಧಾತು ವಿಭಜಿಸಲ್ಪಡುತ್ತದೆ. ಆಸಿಟಿಲ್‌ಸ್ಯಾಲಿಸಿಲಿಕ್ ಆಮ್ಲವು ಶುಷ್ಕ ವಾತದಲ್ಲಿ ಸ್ಥಿರವಾಗಿರುತ್ತದೆ, ಆದರೆ ತೇವಾಂಶ ಸಂಪರ್ಕದಿಂದ ಕ್ರಮೇಣ ಅಸೆಟಿಕ್ ಮತ್ತು ಸ್ಯಾಲಿಸಿಲಿಕ್ ಆಮ್ಲಗಳಾಗಿ ರಾಸಾಯನಿಕವು ವಿಭಜನೆಗೊಳ್ಳುತ್ತದೆ. ಇದು ಕ್ಷಾರಗಳಲ್ಲಿ ಕರಗುವುದರಿಂದ ಜಲವಿಭಜನೆಯು ವೇಗವಾಗಿ ನಡೆಯುತ್ತದೆ ಹಾಗೂ ಉಂಟಾದ ದ್ರಾವಣವು ಸಂಪೂರ್ಣವಾಗಿ ಅಸಿಟೇಟ್ ಮತ್ತು ಸ್ಯಾಲಿಸಿಲೇಟ್‌ಗಳನ್ನು ಹೊಂದಿರುತ್ತದೆ.
ಸಂಯೋಜನೆ
ಆಸ್ಪಿರಿನ್‌‌ನ ಸಂಯೋಜನೆಯನ್ನು ಎಸ್ಟರಾಗಿ ಪರಿವರ್ತಿಸುವ ಪ್ರತಿಕ್ರಿಯೆಯಾಗಿ ವರ್ಗೀಕರಿಸಲಾಗಿದೆ. ಸ್ಯಾಲಿಸಿಲಿಕ್ ಆಮ್ಲವನ್ನು ಆಮ್ಲದ ಉತ್ಪನ್ನವಾದ ಅಸೆಟಿಕ್ ಆನ್‌ಹೈಡ್ರೈಡ್‌ನೊಂದಿಗೆ ಸೇರಿಸಿದಾಗ ರಾಸಾಯನಿಕ ಕ್ರಿಯೆ ಉಂಟಾಗಿ ಸ್ಯಾಲಿಸಿಲಿಕ್ ಆಮ್ಲದ ಫಿನಾಲ್ ಗುಂಪು ಆಸಿಟಿಲ್ ಗುಂಪಾಗಿ ಪರಿವರ್ತಿತವಾಗುತ್ತದೆ, (R-OH → R-OCOCH3). ಈ ಕ್ರಿಯೆಯು ಆಸ್ಪಿರಿನ್‌ ಮತ್ತು ಅಸೆಟಿಕ್ ಆಮ್ಲವನ್ನು ಕೊಡುತ್ತದೆ. ಈ ಆಮ್ಲವನ್ನು ಕ್ರಿಯೆಯ ಉಪಉತ್ಪನ್ನ ಎಂದು ಪರಿಗಣಿಸಲಾಗಿದೆ. ವೇಗವರ್ಧಕವಾಗಿ ಅಲ್ಪ ಪ್ರಮಾಣದ ಗಂಧಕಾಮ್ಲವನ್ನು (ಮತ್ತು ಕೆಲವೊಮ್ಮೆ ರಂಜಕಾಮ್ಲ) ಬಳಸಲಾಗುತ್ತದೆ. ಈ ವಿಧಾನವನ್ನು ಸಾಮಾನ್ಯವಾಗಿ ಪದವಿ ಶಿಕ್ಷಣ ಬೋಧನಾ ಪ್ರಯೋಗಾಲಯದಲ್ಲಿ ಅನುಸರಿಸಲಾಗುತ್ತದೆ. ಹೆಚ್ಚಿನ ಪ್ರಮಾಣದ ಆಸ್ಪಿರಿನ್‌ ಅನ್ನು ಹೊಂದಿರುವ ಸಂಯೋಜನೆಯು ವಿನೆಗರ್‌ ರೀತಿಯ ವಾಸನೆ ಹೊಂದಿರುತ್ತದೆ. ತೇವಾಂಶದಲ್ಲಿ ವಿಭಜನೆಗೊಂಡ ಆಸ್ಪಿರಿನ್‌ ಸ್ಯಾಲಿಸಿಲಿಕ್ ಆಮ್ಲ ಮತ್ತು ಅಸೆಟಿಕ್ ಆಮ್ಲವನ್ನು ನೀಡುವುದರಿಂದ ಈ ವಾಸನೆ ಬರುತ್ತದೆ. 25 °Cನಲ್ಲಿ ಆಸಿಟಿಲ್‌ಸ್ಯಾಲಿಸಿಲಿಕ್ ಆಮ್ಲದ ಆಮ್ಲ ವಿಭಜನೆಯ ಕಾಂಸ್ಟೆಂಟ್ (pKa) 3.5 ಆಗಿದೆ.
ಬಹುರೂಪತೆ
ಬಹುರೂಪತೆ ಅಥವಾ ಒಂದಕ್ಕಿಂತ ಹೆಚ್ಚು ಹರಳಿನ ರೂಪದ ರಚನೆಗಿಂತ ಅಧಿಕ ರೂಪದಲ್ಲಿ ರಚನೆಯಾಗುವ ಸಾಮರ್ಥ್ಯವು ಔಷಧೀಯ ಅಂಶಗಳ ಅಭಿವೃದ್ಧಿಗೆ ಅತೀ ಮುಖ್ಯವಾಗಿದೆ. ಹೆಚ್ಚಿನ ಔಷಧಗಳು ಏಕ ರೂಪತೆ ಅಥವಾ ಬಹುರೂಪತೆಯಿಂದಾಗಿ ನಿಯಂತ್ರಕರಿಂದ ಅಂಗೀಕಾರವನ್ನು ಪಡೆಯುತ್ತಿವೆ. 1960ರ ಸಂದರ್ಭದಲ್ಲಿ ಆಸ್ಪಿರಿನ್‌ ಎರಡನೆಯ ಹರಳಿನ ರೂಪವನ್ನು ಹೊಂದಿರಬಹುದು ಎಂಬ ಬಗ್ಗೆ ಸೂಚನೆಗಳಿದ್ದರೂ, ತುಂಬಾ ಸಮಯದವರೆಗೆ ಆಸ್ಪಿರಿನ್‌‌ನ ಒಂದೇ ಒಂದು ಹರಳಿನ ರಚನೆಯ ಬಗ್ಗೆ ಮಾತ್ರ ತಿಳಿಯಲಾಗಿತ್ತು. ಗ್ರಹಿಕೆಗೆ ನಿಲುಕದಿದ್ದ ಎರಡನೆಯ ಬಹುರೂಪತೆಯನ್ನು ಮೊದಲು ವಿಶ್ವೇಶ್ವರ್ ಮತ್ತು ಸಹೋದ್ಯೋಗಿಗಳು 2005ರಲ್ಲಿ ಕಂಡುಹಿಡಿದರು, ಮತ್ತು ಅಂತಿಮ ರಚನಾತ್ಮಕ ವಿವರಗಳನ್ನು ಬಾಂಡ್ ಮತ್ತು ಇತರರು ನೀಡಿದರು. ಬಿಸಿ ಅಸೆಟೊನೈಟ್ರಿಲ್‌ನಿಂದ ಆಸ್ಪಿರಿನ್‌‌ ಮತ್ತು ಲೆವೆಟೈರಾಸೆಟಮ್ ಹರಳುಗಳನ್ನು ಮಾಡಿದ ನಂತರ ಒಂದು ಹೊಸ ಹರಳಿನ ಪ್ರಕಾರ ದೊರಕಿತು. ನಮೂನೆ II 100 Kಅಲ್ಲಿ ಮಾತ್ರ ಸ್ಥಿರವಾಗಿರುತ್ತದೆ ಹಾಗೂ ಸುತ್ತುವರಿದ ತಾಪಮಾನದಲ್ಲಿ ನಮೂನೆ Iಕ್ಕೆ ಹಿಂದಿರುಗುತ್ತದೆ. ನಮೂನೆ Iರಲ್ಲಿ,(ಸುಸ್ಪಷ್ಟವಾಗಿ) ಆಸಿಟಿಲ್ ಗುಂಪು (ಆಮ್ಲೀಯ) ಮೀಥೈಲ್ ಪ್ರೋಟಾನ್‌ನೊಂದಿಗೆ ಕಾರ್ಬೊನೈಲ್ ಜಲಜನಕ ಬಂಧ ಉಂಟುಮಾಡುವುದರ ಮೂಲಕ ಎರಡು ಸ್ಯಾಲಿಸಿಲಿಕ್ ಅಣುಗಳು ಕೇಂದ್ರ-ಹೊಂದಿಕೆಯಿರುವ ಡೈಮರ್‌ಗಳಾಗುತ್ತವೆ. ಹೊಸದಾಗಿ ನಿರೂಪಿತವಾದ ನಮೂನೆ IIರಲ್ಲಿ, ಪ್ರತಿಯೊಂದು ಸ್ಯಾಲಿಸಿಲಿಕ್ ಅಣುಗಳು ಒಂದರ ಬದಲು ಎರಡು ಪಕ್ಕದ ಅಣುಗಳೊಂದಿಗೆ ಅದೇ ರೀತಿಯ ಜಲಜನಕ ಬಂಧವನ್ನು ಉಂಟುಮಾಡುತ್ತವೆ. ಕಾರ್ಬೋಕ್ಸಿಲಿಕ್ ಆಮ್ಲ ಗುಂಪಿನಿಂದ ಉಂಟಾದ ಜಲಜನಕ ಬಂಧಕ್ಕೆ ಸಂಬಂಧಿಸಿದಂತೆ, ಎರಡೂ ಬಹುರೂಪತೆಗಳು ಏಕರೀತಿಯ ದ್ವಯಾಣು (=ಡೈಮರ್‌) ರಚನೆ ಮಾಡುತ್ತವೆ.
ಬಾಯಾಪ್ಸಿ
thumb|ಮಿದುಳಿನ ಬಾಯಾಪ್ಸಿ ಬಾಯಾಪ್ಸಿ(ಜೀವುಂಡಿಗೆ)ಯು ಪರಿಶೀಲನೆಗಾಗಿ ಜೀವಕೋಶಗಳು ಅಥವಾ ಅಂಗಾಂಶಗಳನ್ನು ಹೊರತೆಗೆದು ಸೂಕ್ಷ್ಮದರ್ಶಕದ ಮೂಲಕ ಪರೀಕ್ಷಿಸಿ ನೋಡುವ ವೈದ್ಯಕೀಯ ಪರೀಕ್ಷೆ. ಅದು ಒಂದು ರೋಗದ ಇರವು ಅಥವಾ ವೈಶಾಲ್ಯವನ್ನು ನಿರ್ಧರಿಸಲು ಜೀವಂತ ವ್ಯಕ್ತಿಯ ಅಂಗಾಂಶದ ವೈದ್ಯಕೀಯ ತೆಗೆಯುವಿಕೆ. ಅಂಗಾಂಶವನ್ನು ಸಾಮಾನ್ಯವಾಗಿ ರೋಗ ಶಾಸ್ತ್ರಜ್ಞನಿಂದ ಸೂಕ್ಷ್ಮದರ್ಶಕದ ಕೆಳಗೆ ಪರಿಶೀಲಿಸಲಾಗುತ್ತದೆ, ಮತ್ತು ರಾಸಾಯನಿಕವಾಗಿಯೂ ವಿಶ್ಲೇಷಿಸಬಹುದು.
ಉಪಯೋಗಗಳು
ವಿಪತ್ಕಾರಕ ಹಾಗೂ ಅಪಾಯಕರವಲ್ಲದ ಗಡ್ಡೆಗಳನ್ನು ಪತ್ತೆಹಚ್ಚಲು ಈ ವಿಧಾನ ಅಗತ್ಯ. ಈ ಪರೀಕ್ಷೆಯಿಂದ ಏಡಿಗಂತಿಗಳ ಸ್ಥಳೀಯ ವ್ಯಾಪನೆಯ ಕ್ಷೇತ್ರವನ್ನು ತಿಳಿದುಕೊಳ್ಳಬಹುದು. ಸ್ಥಳೀಯ ದುಗ್ಧರಸ ಗ್ರಂಥಿಗಳಿಗೆ ಏಡಿಗಂತಿಯ ಕೋಶಗಳು ಆಗಲೇ ಒಯ್ಯಲ್ಪಟ್ಟಿವೆಯೇ ಎನ್ನುವುದನ್ನೂ ತಿಳಿದುಕೊಳ್ಳಬಹುದು. ಗಡ್ಡೆಯನ್ನು ಶಸ್ತ್ರಕ್ರಿಯೆಯಿಂದ ತೆಗೆದುಹಾಕಬೇಕೇ, ಹಾಗೆ ತೆಗೆದರೆ ಎಷ್ಟರಮಟ್ಟಿಗೆ ತೆಗೆಯಬೇಕು ಮತ್ತು ತೆಗೆದಿರುವುದು ಸಾಕಾಗಿದೆಯೇ ಎನ್ನುವ ಮಾಹಿತಿಗಳನ್ನು ಈ ಪರೀಕ್ಷಾವಿಧಾನ ಒದಗಿಸುತ್ತದೆ. ವೃಷಣ, ಗರ್ಭಕೋಶ, ಯೋನಿ ಇವುಗಳ ಜೀವುಂಡಿಗೆಗಳು ಈ ಅಂಗಗಳಲ್ಲಿ ಸ್ವಾಭಾವಿಕ ದೈಹಿಕಕ್ರಿಯೆಗಳು ಜರಗುತ್ತಿವೆಯೋ ಇಲ್ಲವೋ ಎನ್ನುವುದನ್ನು ತಿಳಿಸುತ್ತವೆ. ಎಡೆಬಿಡದ ಜ್ವರದಲ್ಲಿ ಸೋಂಕಿನ ಮೂಲ ತಿಳಿಯದಾದಾಗ ಕೆಲವುಬಾರಿ ಜೀವುಂಡಿಗೆಯ ವಿಧಾನದಿಂದ ಅದರ ಕಾರಣವನ್ನು ಪತ್ತೆಹಚ್ಚಬಹುದು.
ಶಸ್ತ್ರವಿಧಾನಗಳು, ಎಚ್ಚರಿಕೆ ಮತ್ತು ಜಟಿಲತೆಗಳು
ವಾಯುಚೂಷಣ ಸೂಜಿ, ಹೀರೊತ್ತುವ ಸ್ಪಂಜು, ಕೆರೆಯುವ ಚಮಚ, ಹೆರೆಯುವ ಕಿರುಗತ್ತಿ, ಮೂಳೆ ಕೊರೆಯುವ ಉರುಳು ಗರಗಸ, ಕತ್ತರಿಸುವ ಇಕ್ಕಳ-ಇವೇ ಮುಂತಾದವು ಜೀವುಂಡಿಗೆಯನ್ನು ಪಡೆಯಲು ಉಪಯೋಗಿಸುವ ಶಸ್ತ್ರವಿಧಾನಗಳು. ಸಾಮಾನ್ಯವಾಗಿ ಇವು ಸಣ್ಣ ಶಸ್ತ್ರಕ್ರಿಯೆಗಳೆಂದು ಪರಿಗಣಿಸಲ್ಪಟ್ಟರೂ ಸಾಕಷ್ಟು ಎಚ್ಚರದಿಂದಿರದಿದ್ದರೆ ಜಟಿಲತೆಗಳು ಉಂಟಾಗಬಹುದು. ಹತ್ತಿರದ ರಕ್ತನಾಳಗಳೂ ನರಗಳೂ ಕತ್ತರಿಸಿಹೋಗುವುದು. ಜೀವುಂಡಿಗೆ ಹಾಕಿದ ಸ್ಥಳದಲ್ಲಿ ಸೋಂಕು ಉಂಟಾಗಿ ಕೀತು ವ್ರಣವಾಗುವುದು. ಒರಟು ವಿಧಾನಗಳಿಂದ ಏಡಿಗಂತಿಯ ಕೋಶಗಳು ದೇಹದ ಇತರ ಭಾಗಗಳಿಗೆ ರಕ್ತನಾಳ ದುಗ್ಧರಸನಾಳಗಳ ಮೂಲಕ ಪಸರಿಸುವುದು, ಉಂಡಿಗೆ ಹಾಕುವಾಗ ಉಪಯೋಗಿಸುವ ಸ್ಥಳೀಕಸಂವೇದನಾ ನಾಶಕವಸ್ತುವಿನಿಂದ ಅನನುಕೂಲ ಪರಿಣಾಮಗಳು ತಲೆದೋರುವುದು-ಇವೆಲ್ಲ ಇಂಥ ಜಟಿಲತೆಗಳು. ವರ್ಗ:ವೈದ್ಯಕೀಯ ಪರೀಕ್ಷೆಗಳು ವರ್ಗ:ವೈದ್ಯಕೀಯ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ನಗ್ನಬೀಜ ಸಸ್ಯಗಳು
ನಗ್ನಬೀಜ ಸಸ್ಯಗಳು - ಬೀಜಸಸ್ಯಗಳ ಒಂದು ಪ್ರಮುಖ ಗುಂಪು (ಜಿಮ್ನೋಸ್ಪರ್ಮ್, ). ಇವು ಕಾಗದ, ಅಂಟು ಮತ್ತು ದಿಮ್ಮಿಗಳಾಗಿ ಬಹು ಉಪಕಾರಿಯಾಗಿವೆ.
ಲಿಂಗ ಮತ್ತು ವಿಕಸನ
ನೀಟಮ್ ಮತ್ತು ವೆಲ್ವಿಶ್ಚಿಯಗಳನ್ನು ಬಿಟ್ಟರೆ, ನಗ್ನಬೀಜ ಸಸ್ಯಗಳ ಗಂಡು ಲಿಂಗಾಣುಜನಕಗಳು, ಆವೃತಬೀಜ ಸಸ್ಯಗಳ ಲಿಂಗಾಣುಜನಕಗಳಿಗಿಂತ ಹೆಚ್ಚು ಬಂಜೆಕೋಶಗಳನ್ನು ಉತ್ಪಾದಿಸುತ್ತದೆ. ಹೆಣ್ಣು ಲಿಂಗಾಣುಜನಕಗಳಿಗೆ ಸಂಬಂಧಪಟ್ಟಂತೆಯೂ ಒಂದು ಮುಖ್ಯ ವ್ಯತ್ಯಾಸವುಂಟು. ನಗ್ನಬೀಜ ಸಸ್ಯಗಳ ಹೆಣ್ಣು ಲಿಂಗಾಣುಜನಕಗಳು ದೊಡ್ಡ ಗಾತ್ರದವು ಮತ್ತು ನೀಟಮ್ ಹಾಗೂ ವೆಲ್ವಿಶ್ಚಿಯಗಳನ್ನು ಬಿಟ್ಟರೆ ಉಳಿದ ನಗ್ನಬೀಜಸಸ್ಯಗಳಲ್ಲಿ ಆರ್ಕಿಗೋನಿಯಗಳಿವೆ. ಬಹುಭ್ರೂಣತೆಯ (ಪಾಲಿಎಂಬ್ರಿಯಾನಿ) ಲಕ್ಷಣದಲ್ಲೂ ನಗ್ನಬೀಜಸಸ್ಯಗಳು ಆವೃತಬೀಜ ಸಸ್ಯಗಳನ್ನು ಮೀರಿಸಿವೆ. ಒಳರಚನೆಯಲ್ಲೂ ಈ ಎರಡು ಗುಂಪುಗಳ ನಡುವೆ ಕೆಲವು ಮುಖ್ಯ ವ್ಯತ್ಯಾಸಗಳನ್ನು ಕಾಣಬಹುದು. ನಗ್ನಬೀಜಸಸ್ಯಗಳ ಫ್ಲೋಯೆಮಿನ ಜರಡಿಕೋಶಗಳ ಜೊತೆ (ಇವು ಜರಡಿ ನಳಿಕೆಗಳೆಂದು ಕರೆಸಿಕೊಳ್ಳುವಷ್ಟು ವಿಶಿಷ್ಟತೆ ಪಡೆದಿಲ್ಲ) ಸಂಗಾತಿ ಜೀವಕೋಳಗಳಿಲ್ಲ. ಆವೃತಬೀಜಸಸ್ಯಗಳ ವೈಶಿಷ್ಟ್ಯಪೂರ್ಣ ಟ್ರೇಕಿಯಗಳು ನಗ್ನಬೀಜಸಸ್ಯಗಳಲ್ಲಿ (ನೀಟೇಲಿಸ್‍ನಲ್ಲಿ ಕಂಡುಬಂದರೂ ಅವುಗಳ ಉಗಮ ಮತ್ತು ವಿಕಸನಗಳು ಬೇರೆ ಬಗೆಯವು). ಇತ್ತೀಚಿನ ಅನೇಕ ವರ್ಗೀಕರಣ ಪದ್ಧತಿಗಳಲ್ಲಿ ಸಂತಾನೋತ್ಪಾದಕರಚನೆಗಳಿಗೇ ಹೆಚ್ಚು ಪ್ರಾಮುಖ್ಯ ಕೊಡಲಾಗಿದೆ. ಇಂದಿನ ಎಲ್ಲ ನಗ್ನಬೀಜಸಸ್ಯಗಳಲ್ಲೂ ಎರಡು ಬಗೆಯ ಶಂಕುಗಳಿರುವುದನ್ನು ಕಾಣಬಹುದು. ಅವೇ ಗಂಡು ಮತ್ತು ಹೆಣ್ಣು ಶಂಕುಗಳು. ಇವನ್ನು ಒಮ್ಮೊಮ್ಮೆ, ಕೆಲವು ಸಸ್ಯಗಳಿಗೆ ಸಂಬಂಧಪಟ್ಟಂತೆ (ಉದಾ: ನೀಟೇಲೀಸ್), ಗಂಡು ಮತ್ತು ಹೆಣ್ಣು ಹೂಗಳೆಂದು ಕರೆಯುವುದುಂಟು. ಆದರೆ ಇವು ಔಚಿತ್ಯಪೂರ್ಣ ಹೆಸರುಗಳಲ್ಲ. ಅಂತೆಯೇ ಕೆಲವು ಸಸ್ಯಗಳಲ್ಲಿ ಅಂಡಕಧಾರಿ ರಚನೆಗಳು ಎಷ್ಟು ಕ್ಷೀಣಿಸಿರುತ್ತವೆಂದರೆ ಅವನ್ನು ಹೆಣ್ಣು ಶಂಕುಗಳೆಂದು ಕರೆಯಲು ಸಾಧ್ಯವಾಗುವುದೇ ಇಲ್ಲ. ಕೆಲವು ಗಣಗಳಲ್ಲಿ (ಉದಾ: ಜಿಂಕೋಯೇಲೀಸ್ ಮತ್ತು ಟ್ಯಾಕ್ಸೇಲೀಸ್) ಹೆಣ್ಣು ಶಂಕುಗಳ ಬಗ್ಗೆ ಯಾವ ಪುರಾವೆಯೂ ದೊರಕುವುದಿಲ್ಲ. ಕೆಲವು ಪ್ರಭೇದಗಳಲ್ಲಿ ಗಂಡು ಮತ್ತು ಹೆಣ್ಣು ಶಂಕುಗಳೆರಡೂ ಒಂದು ಸಸ್ಯದಲ್ಲೇ ಕಂಡುಬರುತ್ತವಾದರೆ (ಉದಾ:ಪೈನಸ್) ಮತ್ತೆ ಕೆಲವು ಪ್ರಭೇದಗಳಲ್ಲಿ ಗಂಡು ಮತ್ತು ಹೆಣ್ಣು ಶಂಕುಗಳು ಬೇರೆ ಬೇರೆ ಸಸ್ಯಗಳಿರುತ್ತವೆ. ಇಂಥವು ಏಕಲಿಂಗಿಗಳು. ಪರಾಗವನ್ನು ಉತ್ಪಾದಿಸುವ ಸಸ್ಯ ಗಂಡು, ಬೀಜಗಳನ್ನು ಉತ್ಪಾದಿಸುವುದು ಹೆಣ್ಣು.
ಇತಿಹಾಸ
ನಗ್ನಬೀಜಸಸ್ಯಗಳಲ್ಲಿ ಇತರ ಸಸ್ಯಗುಂಪುಗಳಲ್ಲಿರುವಂತೆಯೇ ಅನೇಕ ಪಳೆಯುಳಿಕೆ ಗುಂಪುಗಳಿವೆ. ಟೆರಿಡೋಸ್ಪರ್ಮೇಲೀಸ್, ಬೆನಟೈಟೇಲೀಸ್, ಪೆಂಟೋಕ್ಸೈಲೇಲೀಸ್, ಕಾರ್ಡೈಟೇಲೀಸ್ ಮತ್ತು ಗತವಂಶಿ ಶಂಕುವೃಕ್ಷಗಳು ಈ ಪೈಕಿ ಕೆಲವು ಪ್ರಧಾನ ಗುಂಪುಗಳಾಗಿವೆ. ಈಗಿರುವ ಅನೇಕ ನಗ್ನಬೀಜಸಸ್ಯಗಳನ್ನು ಜೀವಂತ ಪಳೆಯುಳಿಕೆಗಳು ಎಂದು ಕರೆಯುವ ವಾಡಿಕೆ ಇದೆ. ಇದಕ್ಕೆ ಕಾರಣ ಅವುಗಳ ಮತ್ತು ಪ್ರಾಚೀನ ಕಾಲದ ಅವುಗಳ ಪೂರ್ವಜಸಸ್ಯಗಳ ನಡುವಣ ಸಾಮ್ಯ.
ನಗ್ನಬೀಜಸಸ್ಯಗಳ ಪ್ರಾಚೀನ ಇತಿಹಾಸವನ್ನು ಪೇಲಿಯೊಜೋಯಿಕ್ ಕಾಲದವರೆಗೂ ಗುರುತಿಸಲಾಗಿದೆ. ಇವುಗಳ ಪ್ರಧಾನ ಶಾಖೆಗಳ ಇತಿಹಾಸವನ್ನು ಮತ್ತು ಇವುಗಳ ಸಂಭವನೀಯ ಉಗಮ ಹಾಗೂ ವಿಕಾಸಗಳನ್ನು ನಾವು ಕೂಲಂಕಷವಾಗಿ ಗಮನಿಸಿದರೆ, ಅವು ಮೀಸೋಜೋಯಿಕ್ ಯುಗದಲ್ಲಿ ಪ್ರಧಾನ ಸಸ್ಯಗಳಾಗಿರುವುದು ಎದ್ದು ಕಾಣುತ್ತದೆ.
ಆಯಸ್ಸು ಮತ್ತು ಆಕಾರ
ಜೀವಂತ ನಗ್ನಬೀಜಸಸ್ಯಗಳು ದಾರುಮಯ ಬಹುವಾರ್ಷಿಕ ಸಸ್ಯಗಳಾಗಿವೆ. ಬಹುಪಾಲು ಸಸ್ಯಗಳು ನಿತ್ಯಹರಿದ್ವರ್ಣವೃಕ್ಷಗಳಾಗಿದ್ದು ಕೆಲವು ಮಾತ್ರ ಪೊದೆಗಳ ರೂಪದಲ್ಲಿ ಬೆಳೆಯುವುವು. ಶಂಕುವೃಕ್ಷಗಳ ಪ್ರಭೇದವೊಂದಾದ ಪೋಡೋಕಾರ್ಪಸ್ ಉಸ್ಟಸ್ Podocarpaceae ಎಂಬುದು ಪರಾವಲಂಬಿಯೆಂದು ಹೇಳಲಾಗಿದೆ. ಇವುಗಳ ಬಾಹ್ಯ ಸ್ವರೂಪವೂ ಕೂಡ ವೈವಿಧ್ಯಮಯವಾದುದೇ. ತಾಳಕಲ್ಪಗಳು ತೆಂಗಿನ ಇಲ್ಲವೇ ವೃಕ್ಷಫರ್ನ್‍ಗಳ ಸ್ವರೂಪ ಪಡೆದಿದ್ದರೆ ಶಂಕುವೃಕ್ಷಗಳು ಶಂಕುವಿನಾಕಾರಕ್ಕೆ ಬೆಳೆಯುತ್ತವೆ. ನೀಟಮಿನ ಕೆಲವು ಪ್ರಭೇದಗಳು ಉಷ್ಣವಲಯದ ಮಳೆ ಕಾಡುಗಳಲ್ಲಿ ದೈತ್ಯಾಕಾರದ ಅಡರುಬಳ್ಳಿಗಳಾಗಿ ಬೆಳೆಯುವುವು. ಕೆಲವು ಪೊದೆಗಳಂತಿದ್ದರೆ ಮತ್ತೆ ಕೆಲವು ಚಿಕ್ಕವಯಸ್ಸಿನಲ್ಲಿ ಶಂಕುವಿನಾಕಾರಕ್ಕಿದ್ದು ವಯಸ್ಸಾದಂತೆ ವಿಪರೀತ ಕವಲೊಡೆಯುವಿಕೆಯಿಂದಾಗಿ ಅನಿಯತ ಆಕಾರ ಪಡೆಯುತ್ತವೆ. ಕೆಲವು ಸಸ್ಯಗಳು ಕೇವಲ ೫ ಸೆಂ ಮೀ.ಗಳಷ್ಟು ಚಿಕ್ಕವಾಗಿದ್ದರೆ (ಉದಾ: eóÉೀಮೀಯ ಪಿಗ್ಮೀಯ) ಅನೇಕ ಶಂಕುವೃಕ್ಷಗಳು ಬೃಹದ್ಗಾತ್ರದ ಗಗನಚುಂಬಿಗಳೂ (ಉದಾ.೧೧೨ ಮೀಟರುಗಳಷ್ಟು ಎತ್ತರ ಬೆಳೆಯುವ ಸಿಕೋಯ ಸೆಂಪರ್‍ವಿರೆನ್ಸ್). ಕೆಲವು ಸಸ್ಯಗಳು ಅಲ್ಪಾಯುಗಳಾದರೆ ಮತ್ತೆ ಕೆಲವು ದೀರ್ಘಜೀವಿಗಳು (ಅಮೆರಿಕದ ಕ್ಯಾಲಿಫೋರ್ನಿಯದ ಬೆಟ್ಟಗಳಲ್ಲಿರುವ ಪೈನಸ್ ಅರಿಸ್ಟೇಟ ಸಸ್ಯಕ್ಕೆ ೪೦೦೦ ವರ್ಷ ವಯಸ್ಸಾಗಿದೆ ಎನ್ನಲಾಗಿದೆ). ಹೀಗೆ ದೀರ್ಘಾಯುಗಳೂ ಪ್ರಪಂಚದ ಸಸ್ಯಗಳಲ್ಲೆಲ್ಲ ಅತಿ ಎತ್ತರಕ್ಕೆ ಬೆಳೆಯುವ ಸಸ್ಯಗಳೂ ಈ ಗುಂಪಿನಲ್ಲಿರುವುದರಿಂದ ಇವುಗಳ ಬಗ್ಗೆ ಅಧ್ಯಯನ ಮತ್ತು ಸಂಶೋಧನೆಗಳು ಕಳೆದ ಶತಮಾನದಿಂದ ಬಿರುಸಾಗಿ ಸಾಗಿವೆ.
ಆರ್ಥಿಕ ಪ್ರಾಮುಖ್ಯ
ಎಫಿಡ್ರದ ಕೆಲವು ಪ್ರಭೇದಗಳಿಂದ ಎಫಿಡ್ರಿನ್ ಅನ್ನು ಪಡೆಯಲಾಗುತ್ತಿದೆ. ಇದು ಗೂರಲಿಗೆ ಸಿದ್ಧೌಷದ. ಆರ್ಯರು ಸೋಮರಸವನ್ನು ಎಫಿಡ್ರದ ಪ್ರಭೇದವೊಂದರಿಂದ ತಯಾರಿಸುತ್ತಿದ್ದರೆಂದು ಹೇಳಲಾಗಿದೆ. ಇದಕ್ಕೆ ಸಾಕಷ್ಟು ಆಧಾರಗಳಿಲ್ಲ. ಕಾಡುಗಳಲ್ಲಿ ಬೆಳೆಯುವ ನೀಟಮ್ ಪ್ರಭೇದಗಳನ್ನು ಉರುವಲು ಮತ್ತು ಸೌದೆಗಾಗಿ ಬಳಸಿಕೊಳ್ಳಲಾಗುತ್ತಿದೆ. ಅಂಟು, ಕಾಗದ ತಯಾರಿಕೆಯ ಕಚ್ಚಾ ವಸ್ತುವಾಗಿಯೂ ಇವನ್ನು ಬಳಸಲಾಗುತ್ತದೆ.
ಉಲ್ಲೇಖಗಳು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ
ಪಾಂಡವರು
ಪಾಂಡವರು ಮಹಾಭಾರತದ ಮಹಾಕಾವ್ಯದ ಪ್ರಮುಖ ಪಾತ್ರಗಳಾದ ಯುಧಿಷ್ಠಿರ, ಭೀಮ, ಅರ್ಜುನ, ನಕುಲ ಮತ್ತು ಸಹದೇವ ಎಂಬ ಐದು ಸಹೋದರರನ್ನು ಉಲ್ಲೇಖಿಸಲಾಗಿದೆ. ಅವರನ್ನು ಕುರು ರಾಜ ಪಾಂಡುವಿನ ಪುತ್ರರೆಂದು ಪರಿಗಣಿಸಲಾಗುತ್ತಿತ್ತು, ಆದರೆ ಪಾಂಡುವಿನ ಮಕ್ಕಳನ್ನು ಹೊಂದಲು ಅಸಮರ್ಥತೆಯಿಂದಾಗಿ ಕುಂತಿ-ಮಾದ್ರಿಯರು ಬೇರೆ ಬೇರೆ ದೇವರುಗಳಿಂದ ಪಾಂಡವರನ್ನು ಪಡೆದರು. ಪಾಂಡವರು ದ್ರೌಪದಿ ಎಂಬ ಹೆಂಡತಿಯನ್ನು ಹಂಚಿಕೊಂಡರು. ಪಾಂಡವರು ತಮ್ಮ ಸೋದರಸಂಬಂಧಿಗಳಾದ ಕೌರವರ ವಿರುದ್ಧ (ದುರ್ಯೋಧನ ಮತ್ತು ಆತನ ಸಹೋದರರು) ಯುದ್ಧ ಮಾಡಿದರು. ಇದನ್ನು ಕುರುಕ್ಷೇತ್ರ ಯುದ್ಧ ಎಂದು ಕರೆಯಲಾಯಿತು. ಯುದ್ಧದಲ್ಲಿ ಪಾಂಡವರು ಗೆದ್ದರು ಮತ್ತು ಕೌರವರು ಸೋತರು.
ಪಾಂಡವರನ್ನು ಕುರು ರಾಜ ಪಾಂಡು ಮತ್ತು ಕುಂತಿಯವರ ಪುತ್ರರೆಂದು ಪರಿಗಣಿಸಲಾಗುತ್ತಿತ್ತು, ಆದರೆ ಪಾಂಡುವಿನಿಂದ ಸ್ವಾಭಾವಿಕವಾಗಿ ಮಕ್ಕಳನ್ನು ಗರ್ಭಧರಿಸಲು ಅಸಮರ್ಥತೆಯಿಂದಾಗಿ ಬೇರೆ ಬೇರೆ ದೇವತೆಗಳಿಂದ ಜನಿಸಿದರು. ಪಾಂಡುವಿಗೆ ಋಷಿಯು ನೀಡಿದ ಶಾಪದಿಂದಾಗಿ ಮಕ್ಕಳನ್ನು ಪಡೆಯಲು ಸಾಧ್ಯವಾಗಲಿಲ್ಲ, ಆದ್ದರಿಂದ ಪಾಂಡವರು ಕುಂತಿಗೆ ನೀಡಿದ ಮಂತ್ರವನ್ನು ವರದಾನವಾಗಿ ಬಳಸಿ ಜನಿಸಿದರು. ಯುಧಿಷ್ಠಿರನು ಧರ್ಮ ಮತ್ತು ಸಾವಿನ ದೇವರು ಯಮ, ಗಾಳಿ ಮತ್ತು ಶಕ್ತಿಯ ದೇವರು ವಾಯುವಿನಿಂದ ಭೀಮ, ಬೆಳಕಿನ ದೇವರು ಮತ್ತು ದೇವತೆಗಳ ರಾಜನಾದ ಇಂದ್ರನಿಂದ ಅರ್ಜುನ, ಮತ್ತು ನಕುಲ ಮತ್ತು ಸಹದೇವರು ಅಶ್ವಿನೀ ದೇವತೆಗಳಿಂದ ಜನಿಸಿದರು. ಹೆಚ್ಚುವರಿಯಾಗಿ, ಕುಂತಿ ಕರ್ಣನನ್ನು ತನ್ನ ಮೊದಲ ಮಗುವಾಗಿ ಜನ್ಮ ನೀಡಿದಳು, ಅವನಿಗೆ ಸೂರ್ಯದೇವನು ತಂದೆಯಾದನು. ಕುಂತಿಯು ವರನ ಸಿಂಧುತ್ವವನ್ನು ಪರೀಕ್ಷಿಸುವಾಗ ಮದುವೆಗೆ ಮುಂಚೆ ಕರ್ಣನನ್ನು ಗರ್ಭಧರಿಸಿದಳು ಮತ್ತು ವಿವಾಹದ ಮೊದಲೇ ಹುಟ್ಟಿದ ಕಾರಣ ಕರ್ಣನನ್ನು ಕೈಬಿಟ್ಟಳು. ಇದು ಕುರುಕ್ಷೇತ್ರ ಯುದ್ಧದ ಸಮಯದಲ್ಲಿ ಮತ್ತಷ್ಟು ಸಂಘರ್ಷವನ್ನು ಸೃಷ್ಟಿಸಿತು, ಏಕೆಂದರೆ ಕರ್ಣನು ನಂತರ ಪಾಂಡವರ ವಿರುದ್ಧ ಕೌರವರ ಸೈನ್ಯವನ್ನು ಮುನ್ನಡೆಸಿದನು.
ಪಾಂಡವರು ಮಹಾಭಾರತದಲ್ಲಿ ಕಂಡುಬರುವ ಪಾತ್ರಗಳು - ಪಾಂಡು ಹಾಗೂ ಕುಂತಿ-ಮಾದ್ರಿಯರ ಮಕ್ಕಳು.ಪಾಂಡುವಿನ ಮಕ್ಕಳಾದ್ದರಿಂದ ಪಾಂಡವರೆಂದು ಕರೆಯಲ್ಪಟ್ಟರು.ಪಾಂಡವರು ಐದು ಜನ.ಐದು ಜನಕ್ಕೂ ಒಬ್ಬಳೇ ಪತ್ನಿ ದ್ರೌಪದಿ.
ಮಹಾಭಾರತದ ಕಥೆಯಂತೆ, ಪಾಂಡವರು ಮತ್ತು ಅವರ ದಾಯಾದಿಗಳಾದ ಕೌರವರ ನಡುವೆ ಹಸ್ತಿನಾಪುರದ ಸಿಂಹಾಸನದ ಬಗೆಗಿನ ವಿವಾದ ಏಳುತ್ತದೆ. ಪಗಡೆಯಾಟವೊಂದರಲ್ಲಿ ಸೋತ ನಂತರ ಪಾಂಡವರು ಹನ್ನೆರಡು ವರ್ಷ ವನವಾಸ ಮತ್ತು ಒಂದು ವರ್ಷ ಅಜ್ಞಾತವಾಸ ಅನುಭವಿಸುತ್ತಾರೆ. ಇದರ ನಂತರ ರಾಜ್ಯದ ತಮ್ಮ ಹಕ್ಕನ್ನು ಪಡೆಯಲು ಕುರುಕ್ಷೇತ್ರ ಯುದ್ಧ ಆರಂಭವಾಗಿ ಕೊನೆಗೆ ಕೃಷ್ಣನ ಸಹಾಯದಿಂದ ಪಾಂಡವರು ಗೆಲ್ಲುತ್ತಾರೆ.
ಬಾಲ್ಯ
ಪಾಂಡವರು ಚಂದ್ರವಂಶದ ರಾಜ ಪಾಂಡುವಿನ ಪುತ್ರರೇ ಪಾಂಡವರೆಂದು ಪ್ರಖ್ಯಾತರು. ಇವರು ಐವರು. ಅಜಾತಶತ್ರುವೆಂದು ಹೆಸರುಗಳಿಸಿದ ಧರ್ಮರಾಜ (ಯುಧಿಷ್ಠಿರ) ಮಹಾಸಾಹಸಿಯಾದ ಭೀಮ, ಅಪ್ರತಿಮ ಬಿಲ್ಗಾರನಾದ ಅರ್ಜುನ ಈ ಮೂವರು ಅನುಕ್ರಮವಾಗಿ ಯಮಧರ್ಮ, ವಾಯುದೇವ, ದೇವೇಂದ್ರ ಈ ದೇವತೆಗಳ ವರದಿಂದ ಹಿರಿಯರಾಣಿ ಕುಂತಿಗೆ ಕುಮಾರರಾಗಿ ಜನಿಸಿದರೆ, ನಕುಲ ಮತ್ತು ದಿವ್ಯಜ್ಞಾನಿ ಸಹದೇವರು ಅಶ್ವಿನಿದೇವತೆಗಳ ಕೃಪೆಯಿಂದ ಕಿರಿಯರಾಣಿ ಮಾದ್ರಿಯ ಪುತ್ರರಾಗಿ ಹುಟ್ಟಿದರು. ತಂದೆ ಪಾಂಡುರಾಜ, ಶತಶೃಂಗ ಪರ್ವತದಲ್ಲಿ ವಿರಕ್ತ ಜೀವನ ಸಾಗಿಸುತ್ತಿದ್ದಾಗಲೇ ಇವರು ಶುಕ್ರಮುನಿಯ ಶಿಷ್ಯರಾಗಿ ಧನುರ್ವಿದ್ಯೆಯ ಅಧ್ಯಯನ ನಡೆಸಿದರು. ತಂದೆ ಮರಣ ಹೊಂದಿದ ಮೇಲೆ ಹಸ್ತಿನಾಪುರಕ್ಕೆ ಬಂದು ಭೀಷ್ಮಾಚಾರ್ಯರ ಆಳ್ವಿಕೆಗೆ ಒಳಗಾಗಿ, ದ್ರೋಣಾಚಾರ್ಯರಲ್ಲಿ ಅಸ್ತ್ರವಿದ್ಯೆಯ ವ್ಯಾಸಂಗ ನಡೆಸಿ ಪಾರಂಗತರಾದರು.
ಯೌವನ
ಪಾಂಡವರ ತಂದೆ ಪಾಂಡು ವಿಚಿತ್ರವೀರ್ಯನ ಹಿರಿಯ ಮಗನಲ್ಲ. ಆತನಿಗೂ ಹಿರಿಯನಾಗಿದ್ದ ಧೃತರಾಷ್ಟ್ರ ಹುಟ್ಟು ಕುರುಡನಾಗಿದ್ದರಿಂದ, ಆತನಿಗೆ ಸಿಕ್ಕಬೇಕಿದ್ದ ರಾಜ್ಯಾಧಿಕಾರ ಪಾಂಡುವಿಗೆ ದಕ್ಕಿತು. ಆದರೆ ಕುರುವಿನ ಹಿರಿಯ ವಂಶ ಶಾಖೆಯಲ್ಲಿ ಕೌರವನೆನಿಸಿದ ಧೃತರಾಷ್ಟ್ರನ ದುರ್ಯೋಧನಾದಿ ನೂರುಜನ ಮಕ್ಕಳಲ್ಲಿ ದಾಯಾದಿತನದ ದ್ವೇಷ-ಮಾತ್ಸರ್ಯಗಳು ಕಿಡಿಗೊಂಡವು. ಪಾಂಡವರ ಅಸೀಮ ಶಕ್ತಿ-ಸಾಹಸಗಳನ್ನು ಕಂಡು ಧೃತರಾಷ್ಟ್ರನಿಗೂ ಹೆದರಿಕೆ ಉಂಟಾಯಿತು. ಪರಿಣಾಮವಾಗಿ ಧೃತರಾಷ್ಟ್ರ ರಾಜ್ಯವನ್ನು ಎರಡಾಗಿ ವಿಭಜಿಸಿ ತನ್ನ ಮಕ್ಕಳನ್ನು ಹಸ್ತಿನಾವತಿಯಲ್ಲಿಯೇ ಇರಿಸಿಕೊಂಡು ಪಾಂಡವರನ್ನು ವಾರಾಣಾವತಕ್ಕೆ ಕಳುಹಿಸಿದ. ಪಾಂಡವರ ಹಿರಿಯಣ್ಣ ಧರ್ಮರಾಜ ಇಂದ್ರಪ್ರಸ್ಥವನ್ನು ತನ್ನ ರಾಜಧಾನಿಯನ್ನಾಗಿಸಿಕೊಂಡು, ತನ್ನ ಶಾಸನವನ್ನು ಮುಂದುವರಿಸಿ, ಸಂಪದಭಿವೃದ್ಧಿಯನ್ನು ಸಾದಿಸಿದ. ಇದನ್ನು ಕಂಡು ಕರುಬಿದ ದುರ್ಯೋಧನ ಇವರನ್ನು ನಾಶಪಡಿಸಲು ಅನೇಕ ಹೊಂಚು-ಸಂಚುಗಳನ್ನು ಮಾಡಿದನಾದರೂ ಪಾಂಡವರೂ ತಮ್ಮ ಶಕ್ತಿ ಸಾಹಸಗಳಿಂದಲೂ ದೈವೀಕೃಪೆಯಿಂದಲೂ ಅವುಗಳಿಂದ ಪಾರಾಗುತ್ತಲೇ ಹೋದರು.
ವನವಾಸ
ಈ ಮಧ್ಯೆ ಧರ್ಮರಾಜ ರಾಜಸೂಯ ಯಜ್ಞ ಮಾಡಲನುವಾದ. ಆ ಸಂದರ್ಭದಲ್ಲಿ ಕೃಷ್ಣನಿಗೆ ಸಂದ ಪ್ರಮುಖರೂಪದ ಮಹಾಮನ್ನಣೆಯನ್ನು ನೋಡಿ ದುರ್ಯೋಧನನಿಗೆ ಸಹಿಸಲಾಗಲಿಲ್ಲ. ಪಾಂಡವರ ಸಭೆಯನ್ನು ಕಂಡ ಮೇಲಂತೂ ಆತನ ದ್ವೇಷಾಸೂಯೆ ಇನ್ನೂ ಹೆಚ್ಚು ಉಲ್ಬಣಿಸಿತು. ಕೇಡಾಳಿತನ ಮಸೆದಿತು. ಹೇಗಾದರೂ ಸರಿಯೇ ಪಾಂಡವರನ್ನು ಮುಗಿಸಿಯೇ ಬಿಡಬೇಕೆಂದು ಆತ ಮನಸ್ಸುಮಾಡಿದ. ತನ್ನ ಮಾವ ಶಕುನಿಯ ಸಲಹೆಯಂತೆ ದ್ಯೂತದಲ್ಲಿ ಧರ್ಮರಾಜನನ್ನು ಎರಡು ಬಾರಿ ಸೋಲಿಸಿದ. ಮೊದಲ ಸೋಲಿನ ಪರಿಣಾಮವಾಗಿ ಪಾಂಡವರ ಪತ್ನಿ ದ್ರೌಪದಿ ದುರ್ಯೋಧನನ ರಾಜಸಭೆಯಲ್ಲಿ ಅನ್ಯಾಯದ ಅಪಮಾನಕ್ಕೀಡಾದಳು. ಅದನ್ನು ಕಂಡು ಕ್ರುದ್ಧನಾದ ಭೀಮ ದುರ್ಯೋಧನನ ತೊಡೆಮುರಿವ, ದುಶ್ಯಾಸನನ ನೆತ್ತರು ಕುಡಿಯುವ ಭೀಕರ ಪ್ರತಿಜ್ಞೆ ಮಾಡಿ ಮುಂಬರುವ ಮಹಾಭಾರತದ ಮಾರಣಹೋಮಕ್ಕೆ ನಾಂದಿ ಹಾಡಿದ. ಜೂಜಾಟದಲ್ಲಿಯ ಎರಡನೆಯ ಸೋಲಿನ ಫಲಸ್ವರೂಪವಾಗಿ ಪಾಂಡವರು ಪತ್ನಿ ದ್ರೌಪದಿಯೊಂದಿಗೆ ಹನ್ನೆರಡು ವರ್ಷ ವನವಾಸ ಅನುಭವಿಸಿದ ಮೇಲೆ, ಒಂದು ವರ್ಷ ಅಜ್ಞಾತವಾಸವನ್ನೂ ವಿರಾಟನ ರಾಜಧಾನಿಯಲ್ಲಿ ಕಳೆದರು. ಆಗ ಧರ್ಮರಾಜ ಕಂಕಭಟ್ಟನಾದರೆ, ಭೀಮ ಬಾಣಸಿಗ, ವಲಲನಾದ ಅರ್ಜುನ ಬೃಹನ್ನಳೆಯಾಗಿ ನೃತ್ಯ ಶಿಕ್ಷಕನಾದರೆ ನಕುಲ ಸಹದೇವರು ಅನುಕ್ರಮವಾಗಿ ಅಶ್ವಪಾಲಕ-ಗೋಪಾಲಕರಾದರು. ದ್ರೌಪದಿ ಸೈರಂಧ್ರಿಯಾಗಿ ವಿರಾಟಪತ್ನಿಯ ಸೇವೆಯಲ್ಲಿ ನಿಂತಳು.
ಮಹಾ ಭಾರತ ಕದನ
ಹೀಗೆ ವಚನ ಪರಿಪಾಲನೆಗಾಗಿ ಪಾಂಡವರು ಅಜ್ಞಾತವಾಸದ ಅಗ್ನಿಪರೀಕ್ಷೆಯಲ್ಲಿ ತೇರ್ಗಡೆಯಾಗಿ, ತಮ್ಮ ರಾಜ್ಯವನ್ನು ತಮಗೆ ಹಿಂದಿರುಗಿಸಬೇಕೆಂದು ದುರ್ಯೋಧನನಿಗೆ ಹೇಳಿಕಳಿಸಿದರು. ಆದರೆ ದುರ್ಯೋಧನ ಯುದ್ಧವಿಲ್ಲದೆಯೆ ಒಂದು ಸೂಜಿಯ ಮೊನೆಯಷ್ಟು ಭೂಮಿಯನ್ನು ಕೊಡೆನೆಂದು ಉತ್ತರಿಸಿದ. ಇದರ ಫಲವಾಗಿ ಭೀಕರವಾದ ಮಹಾಭಾರತಸಮರ ಹದಿನೆಂಟು ದಿನಗಳ ಕಾಲ ಕುರುಕ್ಷೇತ್ರದಲ್ಲಿ ನಡೆಯಿತು. ಸಮಕಾಲೀನ ಭರತವರ್ಷದ ಅರಸರೆಲ್ಲರೂ ಬಹುಶಃ ಆ ಯುದ್ಧದಲ್ಲಿ ಒಂದಿಲ್ಲೊಂದು ಪಕ್ಷದ ಪರವಾಗಿ ಪಾಲ್ಗೊಂಡಿದ್ದರು. ಅದರಲ್ಲಿ ಕೌರವರೆಲ್ಲ ಸತ್ತು, ಪಾಂಡವರು ಗೆದ್ದರು. ಆಮೇಲೆ ಪಾಂಡವರ ಹಿರಿಯಣ್ಣ ಧರ್ಮರಾಜ ಹಸ್ತಿನಾವತಿಯ ಗದ್ದುಗೆ ಏರಿ ಅಶ್ವಮೇಧ ಯಾಗಮಾಡಿ ಮೂವತ್ತಾರು ವರ್ಷ ರಾಜ್ಯಭಾರ ನಡೆಸಿದ. ಕೊನೆಗೆ ರಾಜ್ಯಾಧಿಕಾರವನ್ನು ಮೊಮ್ಮಗನಾದ ಪರೀಕ್ಷಿತನಿಗೆ ಒಪ್ಪಿಸಿ, ತಮ್ಮಂದಿರೊಡನೆ ಮಹಾಪ್ರಸ್ಥಾನ ಕೈಗೊಂಡು, ಸ್ವರ್ಗಕ್ಕೆ ಹೋದ.
ಉಲ್ಲೇಖ
ವರ್ಗ:ಪುರಾಣ ವರ್ಗ:ಹಿಂದೂ ಧರ್ಮ ವರ್ಗ:ಮಹಾಭಾರತ
ಕೊರಿಯಾದಲ್ಲಿ ಮದುವೆ
೨೫೦px|right|ಕೊರಿಯಾದ ಸಂಸ್ಕೃತಿ
ಕೊರಿಯಾದಲ್ಲಿನ ಮದುವೆಯು ಇತರ ಸಮಾಜಗಳಲ್ಲಿನ ಮದುವೆಗಳ ಅನೇಕ ಆಚರಣೆಗಳು ಮತ್ತು ನಿರೀಕ್ಷೆಗಳನ್ನು ಪ್ರತಿಬಿಂಬಿಸುತ್ತದೆ.ಇದು ಆಧುನಿಕ ಆಚರಣೆಗಳು ಸಹಸ್ರಾರು-ಹಳೆಯ ಸಂಪ್ರದಾಯಗಳು ಮತ್ತು ಜಾಗತಿಕ ಪ್ರಭಾವಗಳ ಸಂಯೋಜನೆಯಾಗಿದೆ.
ಕೊರಿಯೊ ಅವಧಿಯಲ್ಲಿ ಮದುವೆ (೯೧೮-೧೩೯೨)
ಕೊರಿಯೊ ಅವಧಿಯಲ್ಲಿ ಮದುವೆಗಳನ್ನು ಪ್ರಾಥಮಿಕವಾಗಿ ರಾಜಕೀಯ ಮತ್ತು ಆರ್ಥಿಕ ಪರಿಗಣನೆಗಳ ಆಧಾರದ ಮೇಲೆ ಮಾಡಲಾಯಿತು.
ಕೊರಿಯೊ ರಾಜವಂಶದ ಸ್ಥಾಪಕ ರಾಜ ಟಿ'ಜೊ ಅವರು 29 ರಾಣಿಯರನ್ನು ಹೊಂದಿದ್ದರು ಮತ್ತು ಅವರು ಇತರ ಶ್ರೀಮಂತ ಕುಟುಂಬಗಳೊಂದಿಗೆ ಮೈತ್ರಿ ಮಾಡಿಕೊಂಡರು. ಆದಾಗ್ಯೂ, ಅವರು ತಮ್ಮ ಇಬ್ಬರು ಹೆಣ್ಣುಮಕ್ಕಳನ್ನು ತಮ್ಮ ಮಲ ಸಹೋದರರಿಗೆ ಮದುವೆ ಮಾಡಿಸಿದರು. ಬದಲಿಗೆ ಮೈತ್ರಿಗಳನ್ನು ಮತ್ತಷ್ಟು ನಿರ್ಮಿಸಲು ಮತ್ತು ದೃಢೀಕರಿಸಲು ಅವರನ್ನು ಬಳಸಿಕೊಂಡರು. ಅವರ ಉತ್ತರಾಧಿಕಾರಿಗಳು ಇದೇ ತಂತ್ರವನ್ನು ಮುಂದುವರಿಸಿದರು. ಮಂಗೋಲ್ ಸಾಮ್ರಾಜ್ಯದ ಒತ್ತಾಯದ ಅಡಿಯಲ್ಲಿ ರಾಜಮನೆತನದ ಹೆಣ್ಣುಮಕ್ಕಳನ್ನು ಮಲಸಹೋದರರಿಗೆ ಮದುವೆಯಾಗುವ ಅಭ್ಯಾಸವು ಕೊನೆಗೊಂಡಿತು ಮತ್ತು ಮಂಗೋಲ್ ಮತ್ತು ಕೊರಿಯನ್ ರಾಜ ಕುಟುಂಬಗಳು ರಾಜಕುಮಾರಿಯರನ್ನು ವಿನಿಮಯ ಮಾಡಿಕೊಂಡವು. ಗೊರಿಯೊದ ರಾಜರು ಯುವಾನ್ ರಾಜವಂಶದ (ಮಂಗೋಲ್ ಸಾಮ್ರಾಜ್ಯ) ಸಾಮ್ರಾಜ್ಯಶಾಹಿ ರಾಜಕುಮಾರಿಯರನ್ನು ವಿವಾಹವಾದರು. ಇದು ಕಿಂಗ್ ಚುಂಗ್ನಿಯೋಲ್ ಕುಬ್ಲೈ ಖಾನ್‌ನ ಮಗಳೊಂದಿಗಿನ ವಿವಾಹದಿಂದ ಪ್ರಾರಂಭವಾಯಿತು. ಕೊರಿಯೊ ಅವಧಿಯ ಆರಂಭದಲ್ಲಿ ಸೋದರಸಂಬಂಧಿ ವಿವಾಹವು ಸಾಮಾನ್ಯವಾಗಿತ್ತು ಮತ್ತು ರಾಜರಲ್ಲದ ಶ್ರೀಮಂತರು ವಿವಿಧ ತಾಯಂದಿರ ಮಲ ಸಹೋದರರಿಗೆ ತಮ್ಮ ಹೆಣ್ಣುಮಕ್ಕಳನ್ನು ಕೊಟ್ಟು ಮದುವೆ ಮಾಡಿಸಿದರು. ಆದಾಗ್ಯೂ, ಅಂತಹ ವ್ಯಕ್ತಿಗಳ ಮಕ್ಕಳನ್ನು ರಾಜ್ಯ ಅಧಿಕಾರಶಾಹಿಯಲ್ಲಿ ಸ್ಥಾನಗಳನ್ನು ಪಡೆಯುವುದನ್ನು ನಿಷೇಧಿಸುವ ಮೂಲಕ ಅಂತಹ ರಕ್ತಸಂಬಂಧಿ ವಿವಾಹಗಳನ್ನು ಕ್ರಮೇಣ ನಿಷೇಧಿಸಲಾಯಿತು ಮತ್ತು ನಂತರ ವ್ಯಭಿಚಾರ ಎಂದು ಹೆಸರಿಸಲಾಯಿತು ಆದರೆ ಈ ನಿರ್ಬಂಧಗಳ ಹೊರತಾಗಿಯೂ ಇಂತಹ ಮದುವೆ ಆಗಾಗ್ಗೆ ಮುಂದುವರೆಯಿತು.
ಚೋಸನ್ ಅವಧಿ ಮತ್ತು ಆಧುನಿಕ ಯುಗದಲ್ಲಿ ವಿವಾಹಿತ ದಂಪತಿಗಳಿಗೆ ಪಿತೃಪ್ರದೇಶದ ವಾಸಸ್ಥಾನದ ಚಾಲ್ತಿಯಲ್ಲಿರುವ ಪದ್ಧತಿಗೆ ವಿರುದ್ಧವಾಗಿ, ಕೊರಿಯೊ ಅವಧಿಯ ಕೊರಿಯನ್ನರು ಮದುವೆಯ ನಂತರ ಪತಿ ತನ್ನ ಹೆಂಡತಿ ಮತ್ತು ಅವಳ ಹೆತ್ತವರೊಂದಿಗೆ ಮಾತೃಪ್ರದೇಶದಲ್ಲಿ ವಾಸಿಸುವುದು ಅಸಾಮಾನ್ಯವೇನಲ್ಲ. ವಿವಾಹ ಸಮಾರಂಭಗಳು ವಧುವಿನ ಕುಟುಂಬದ ಮನೆಯಲ್ಲಿ ನಡೆಯುತ್ತಿದ್ದವು ಮತ್ತು ಮದುವೆಯ ಸರಾಸರಿ ವಯಸ್ಸು ಹದಿಹರೆಯದ ತಡವಾಗಿತ್ತು ಮತ್ತು ಶ್ರೀಮಂತರು ಸಾಮಾನ್ಯರಿಗಿಂತ ಮೊದಲೇ ಮದುವೆಯಾಗುತ್ತಾರೆ. ವಿವಾಹಗಳು ಉಡುಗೊರೆ ವಿನಿಮಯ ಮತ್ತು ಔತಣಕೂಟವನ್ನು ಒಳಗೊಂಡಿತ್ತು. ಇದು ವಧುವಿನ ಕುಟುಂಬದ ಸಂಪತ್ತನ್ನು ಪ್ರದರ್ಶಿಸಲು ಉದ್ದೇಶಿಸಲಾಗಿತ್ತು. ವಧುವಿನ ಸಂಪತ್ತು ಅಥವಾ ವರದಕ್ಷಿಣೆ ವಿನಿಮಯ ಇರಲಿಲ್ಲ. ಮದುವೆಗಳನ್ನು ಹೆಚ್ಚಾಗಿ ಮ್ಯಾಚ್ ಮೇಕರ್ ಗಳು ಏರ್ಪಡಿಸುತ್ತಿದ್ದರು. ಕೊರಿಯೊ ಸಮಾಜವು ಹೆಚ್ಚು ಶ್ರೇಣೀಕೃತವಾಗಿತ್ತು ಮತ್ತು ತಾಯಿ ಮತ್ತು ತಂದೆ ಇಬ್ಬರ ಸ್ಥಿತಿ ಮತ್ತು ಸಂಬಂಧಿಕರನ್ನೂ ಒಳಗೊಂಡಂತೆ ದ್ವಿಪಕ್ಷೀಯವಾಗಿ ರಕ್ತಸಂಬಂಧ ಮತ್ತು ಸ್ಥಾನಮಾನವನ್ನು ನಿರ್ಧರಿಸಲಾಯಿತು. ಹೀಗಾಗಿ, ಚೋಸನ್ ಅವಧಿಯಲ್ಲಿ ಭಿನ್ನವಾಗಿ, ವಧುಗಳು ಮತ್ತು ಗಂಡಂದಿರು ಮದುವೆಯ ನಂತರ ಅವರ ಜನ್ಮ ಸಂಬಂಧಿ ಗುಂಪು ಮತ್ತು ಅವರ ಸಂಬಂಧಿತ ಕುಟುಂಬದ ಸದಸ್ಯರಾಗಿ ಉಳಿದರು. ಮದುವೆಯು ಆದರ್ಶಪ್ರಾಯವಾಗಿ ಮನೆಯನ್ನು ಸಣ್ಣ ಘಟಕಗಳಾಗಿ ವಿಭಜಿಸಲು ಕಾರಣವಾಗಲಿಲ್ಲ ಮತ್ತು ಕುಟುಂಬಗಳು ಮದುವೆಯ ನಂತರ ತಮ್ಮ ಹೆಣ್ಣುಮಕ್ಕಳನ್ನು ತಮ್ಮ ಗಂಡನೊಂದಿಗೆ ಅಥವಾ ಇಲ್ಲದೆ ಉಳಿಸಿಕೊಳ್ಳಲು ಆದ್ಯತೆ ನೀಡುತ್ತವೆ. ಅಳಿಯಂದಿರಿಂದ ಆನುವಂಶಿಕತೆಯ ನಿರೀಕ್ಷೆಯು ಗಂಡಂದಿರು ತಮ್ಮ ಹೆಂಡತಿಯರ ಸಂಬಂಧಿಕರೊಂದಿಗೆ ನಿವಾಸವನ್ನು ತೆಗೆದುಕೊಳ್ಳಲು ಗಮನಾರ್ಹ ಪ್ರೇರಣೆಯಾಗಿರಬಹುದು. ಆನುವಂಶಿಕತೆಯನ್ನು ಮೂಲತತ್ವದಿಂದ ನಿರ್ಧರಿಸಲಾಗಿಲ್ಲ ಮತ್ತು ಪುತ್ರರು ಮತ್ತು ಹೆಣ್ಣುಮಕ್ಕಳು ತಮ್ಮ ಪೋಷಕರಿಂದ ಸಮಾನವಾದ ಪಾಲುಗಳನ್ನು ಪಡೆದರು.
ಬಹುವಚನ ವಿವಾಹಗಳನ್ನು ಅಭ್ಯಾಸ ಮಾಡಲಾಗಿದ್ದರೂ, ಪತ್ನಿಯರು ಮತ್ತು ಅವರ ಸಂತತಿಯನ್ನು ಶ್ರೇಣೀಕರಿಸಲಾಗಿಲ್ಲ ಮತ್ತು ಪ್ರತಿಯೊಬ್ಬರೂ ಉತ್ತರಾಧಿಕಾರಿಗಳಾಗಿ ಸಮಾನ ಹಕ್ಕುಗಳನ್ನು ಹೊಂದಿದ್ದರು. ಗಂಡ ಅಥವಾ ಹೆಂಡತಿಯರಿಂದ ಮದುವೆಗಳು ಸುಲಭವಾಗಿ ಮುರಿದುಹೋಗಬಹುದು. ಆಗಾಗ್ಗೆ ಮರುಮದುವೆಯಾದ ಮಹಿಳೆಯು ಅಶ್ಲೀಲ ಎಂದು ನಕಾರಾತ್ಮಕ ಖ್ಯಾತಿಯನ್ನು ಗಳಿಸಬಹುದು. ಆದರೆ ಕೊರಿಯೊ ರಾಜವಂಶದ ಕೊರಿಯನ್ನರು ಆ ಕಾಲದ ಚೀನೀ ಮಾನದಂಡಗಳ ಪ್ರಕಾರ ವಿವೇಕಯುತವಾಗಿ ಕಾಣಲಿಲ್ಲ. ಶೋಕಾಚರಣೆಯ ಅವಧಿಯನ್ನು ಆಚರಿಸುವುದನ್ನು ಹೊರತುಪಡಿಸಿ, ವಿಧವೆಯರು ಮರುಮದುವೆಯಾಗುವುದರ ವಿರುದ್ಧ ಯಾವುದೇ ನಿಷೇಧಗಳಿರಲಿಲ್ಲ. ವಿಧವೆಯರ ಸಂತತಿಯನ್ನು ಅವರ ತಾಯಿ ಮತ್ತು ಅವರ ಕುಟುಂಬದವರು ಉಳಿಸಿಕೊಂಡರು.
ಜೋಸನ್ ಅವಧಿಯಲ್ಲಿ ಮದುವೆ (೧೩೯೨-೧೯೧೦)
ಊಳಿಗಮಾನ್ಯ ಸಾಮ್ರಾಜ್ಯಶಾಹಿ ಚೀನಾದ ಅನುಕರಣೆಯಲ್ಲಿ ಜೋಸನ್ ರಾಜವಂಶದ ಆರಂಭದಲ್ಲಿ ವ್ಯತ್ಯಾಸಗಳನ್ನು ಪರಿಚಯಿಸಲಾಯಿತು. ಇದು ಪ್ರಾಥಮಿಕ ಮತ್ತು ಮಾಧ್ಯಮಿಕ ಹೆಂಡತಿಯರನ್ನು ಪ್ರತ್ಯೇಕಿಸುತ್ತದೆ, ಇದರಿಂದಾಗಿ ಉತ್ತರಾಧಿಕಾರದ ರೇಖೆಯನ್ನು ಸ್ಪಷ್ಟಪಡಿಸುತ್ತದೆ. ಪ್ರಾಥಮಿಕ ಹೆಂಡತಿಗೆ ಅಗತ್ಯವಾದ ಮಾನದಂಡವೆಂದರೆ ಅವಳು ತನ್ನ ಗಂಡನ ಕುಟುಂಬವನ್ನು ಕನ್ಯೆಯಾಗಿ ಪ್ರವೇಶಿಸಿದಳು ಮತ್ತು ಕುಲೀನರಿಗೆ ಮದುವೆಯ ಸಂದರ್ಭದಲ್ಲಿ ಅವಳು ಕೆಳವರ್ಗದ ಪೂರ್ವಜರಿಂದ ವಂಶಸ್ಥಳಾಗಿರಲಿಲ್ಲ, ಈ ನಿಯಮದ ಪರಿಚಯದಲ್ಲಿ, ಆಯ್ಕೆ ಮಾಡಲು ಬಲವಂತವಾಗಿ ಅವರ ಈಗಾಗಲೇ ಬಹು ಪತ್ನಿಯರಲ್ಲಿ ಯಾರನ್ನು ಪ್ರಾಥಮಿಕ ಎಂದು ಗೊತ್ತುಪಡಿಸಬೇಕು. ಮಿಂಗ್ ಕ್ರಿಮಿನಲ್ ಕೋಡ್ನ ಅನುಕರಣೆಯಲ್ಲಿ, ಪ್ರಾಥಮಿಕ ಹೆಂಡತಿಯರನ್ನು ಇನ್ನೊಬ್ಬರಿಗೆ ವಿಚ್ಛೇದನ ಮಾಡಲಾಗುವುದಿಲ್ಲ ಮತ್ತು ಪತ್ನಿಯರ ಶ್ರೇಯಾಂಕಗಳನ್ನು ಮರು-ಆದೇಶಿಸಲಾಗಲಿಲ್ಲ. ಸುಧಾರಣಾ ಶ್ರೇಯಾಂಕದ ಪತ್ನಿಯರ ಉದ್ದೇಶವು ಸಮಾಜದಾದ್ಯಂತ ಸಾಮಾಜಿಕ ಸ್ಥಾನಮಾನದ ವ್ಯತ್ಯಾಸಗಳ ಸ್ಪಷ್ಟತೆಯನ್ನು ಹೆಚ್ಚಿಸುವುದು. ಅಂದಿನಿಂದ ಗಣ್ಯರು ಸಾಮಾನ್ಯವಾಗಿ ತಮ್ಮ ಮೊದಲ ಪತ್ನಿಯರನ್ನು ಸಹ ವೈ ಆಂಗ್ಬಾನ್ ಕುಟುಂಬಗಳಿಂದ ಆರಿಸಿಕೊಂಡರು. ಆದರೆ ಕೆಳವರ್ಗದಿಂದ ದ್ವಿತೀಯ ಪತ್ನಿಯರನ್ನು ಆರಿಸಿಕೊಂಡರು.ಇದರ ಮೂಲಕ ಯಾಂಗ್ಬಾನ್ ಶ್ರೀಮಂತರು ಮತ್ತು ಸಾಮಾನ್ಯರ ನಡುವಿನ ವ್ಯತ್ಯಾಸವನ್ನು ಹೆಚ್ಚಿಸಿದರು.
ಈ ಅವಧಿಯಲ್ಲಿ ಮದುವೆಯ ನಂತರ ಪಿತೃಪಕ್ಷದ ನಿವಾಸವು ಶೋಕ ಕಟ್ಟುಪಾಡುಗಳು ಮತ್ತು ಪಿತ್ರಾರ್ಜಿತ ಹಕ್ಕುಗಳನ್ನು ನಿಯಂತ್ರಿಸುವ ಕಾನೂನುಗಳಿಗೆ ರಾಯಲ್ ಆದೇಶದ ಬದಲಾವಣೆಗಳ ಮೂಲಕ ರೂಢಿಯಾಗಿದೆ. ರಕ್ತಸಂಬಂಧಿ ವಿವಾಹಗಳ ಮೇಲೆ ಹೆಚ್ಚುತ್ತಿರುವ ಕಟ್ಟುನಿಟ್ಟಿನ ನಿರ್ಬಂಧಗಳ ಮೂಲಕ ಈ ಬದಲಾವಣೆಯನ್ನು ಭಾಗಶಃ ಸಾಧಿಸಲಾಯಿತು, ಮೊದಲು ಮಾತೃಪ್ರಧಾನ ಮೊದಲ ಸೋದರಸಂಬಂಧಿಗಳಿಗೆ ಮದುವೆಯನ್ನು ಕಾನೂನುಬಾಹಿರವಾಗಿ, ನಂತರ ಎರಡನೇ ಸೋದರಸಂಬಂಧಿಗಳಿಗೆ ವಿಸ್ತರಿಸಲಾಯಿತು ಮತ್ತು ಅಂತಿಮವಾಗಿ ೧೬೬೯ ಹೊತ್ತಿಗೆ ಅದೇ ಉಪನಾಮದ ವ್ಯಕ್ತಿಗಳ ನಡುವಿನ ವಿವಾಹವನ್ನು ನಿಷೇಧಿಸಲು ವಿಸ್ತರಿಸಲಾಯಿತು. ೧೪೨೭ ರಲ್ಲಿ ಮತ್ತೊಂದು ಚೀನೀ ಕಾನೂನನ್ನು ಅಂಗೀಕರಿಸಲಾಯಿತು, ಇದು ಮೊದಲ ಮದುವೆಯ ವಯಸ್ಸನ್ನು ಪುರುಷರಿಗೆ ೧೫ ವರ್ಷಗಳು ಮತ್ತು ಮಹಿಳೆಯರಿಗೆ ೧೪ ವರ್ಷಗಳು ಎಂದು ನಿಗದಿಪಡಿಸಿತು, ಆದಾಗ್ಯೂ ಪೋಷಕರು ದೀರ್ಘಕಾಲದ ಅನಾರೋಗ್ಯ ಅಥವಾ ವಯಸ್ಸಾದವರಾಗಿದ್ದರೆ (೫೦ ಕ್ಕಿಂತ ಹೆಚ್ಚು) ಮದುವೆಯ ವಯಸ್ಸಿನ ಮಿತಿಯನ್ನು ಕಡಿಮೆ ಮಾಡಬಹುದು; ಅಂದರೆ ೧೨ಕ್ಕೆ. ಚಿಕ್ಕ ವಯಸ್ಸಿನಲ್ಲೇ ವಿವಾಹವಾದ ಮಕ್ಕಳು ಸಂಗಾತಿಯ ಕರ್ತವ್ಯಗಳನ್ನು ಅರ್ಥಮಾಡಿಕೊಳ್ಳಲು ಸಾಕಷ್ಟು ಸಾಮಾಜಿಕವಾಗಿರುವುದಿಲ್ಲ ಮತ್ತು ತಮ್ಮ ಸ್ವಂತ ಮಕ್ಕಳನ್ನು ಸರಿಯಾಗಿ ಬೆರೆಯಲು ಅಸಮರ್ಥರಾಗುತ್ತಾರೆ ಎಂಬ ನಂಬಿಕೆಯು ಆರಂಭಿಕ ವಿವಾಹವನ್ನು ತಡೆಗಟ್ಟುವ ತಾರ್ಕಿಕವಾಗಿದೆ. ಆದಾಗ್ಯೂ, ಈ ಕಾನೂನನ್ನು ಆಗಾಗ್ಗೆ ಉಲ್ಲಂಘಿಸಲಾಗಿದೆ. ಶ್ರೀಮಂತ ಯಾಂಗ್ಬಾನ್ ಪುರುಷರು ಸಾಮಾನ್ಯರಿಗಿಂತ ಕಿರಿಯರನ್ನು ಮದುವೆಯಾಗಲು ಒಲವು ತೋರಿದರು. ವಿವಾಹಿತ ಮಹಿಳೆಯರ ಕೊರತೆಯ ಬಗ್ಗೆ ಶಾಸಕರಲ್ಲಿ ಕಾಳಜಿಯು ಕಾನೂನುಗಳ ಅಂಗೀಕಾರಕ್ಕೆ ಕಾರಣವಾಯಿತು. ಅದು ಸೂಕ್ತ ಸಮಯದಲ್ಲಿ ಅವಳನ್ನು ಮದುವೆಯಾಗಲು ವಿಫಲವಾದ ಕುಟುಂಬಗಳನ್ನು ಶಿಕ್ಷೆಗೆ ಒಳಪಡಿಸುತ್ತದೆ.
ಉತ್ತರ ಕೊರಿಯಾದಲ್ಲಿ ಮದುವೆ
150px|right|ಉತ್ತರ ಕೊರಿಯಾದಲ್ಲಿ ಮದುವೆ ೧೯೪೦ ರ ದಶಕದ ಉತ್ತರಾರ್ಧದಲ್ಲಿ ಉತ್ತರ ಕೊರಿಯಾದಲ್ಲಿ ಕಮ್ಯುನಿಸ್ಟ್ ಆಡಳಿತವನ್ನು ಸ್ಥಾಪಿಸಿದ ನಂತರ, ಉತ್ತರ ಕೊರಿಯಾದ ಸರ್ಕಾರವು ಕೌಟುಂಬಿಕ ಕಾನೂನಿನ ಮೇಲೆ ಪರಿಣಾಮ ಬೀರುವ ಹೊಸ ಕಾನೂನುಗಳು ಮತ್ತು ನಿಬಂಧನೆಗಳನ್ನು ತ್ವರಿತವಾಗಿ ಪರಿಚಯಿಸಿದ್ದರಿಂದ ಉತ್ತರ ಮತ್ತು ದಕ್ಷಿಣದ ನಡುವಿನ ಕೌಟುಂಬಿಕ ವಿಷಯಗಳ ಮೇಲಿನ ನಿಯಮಗಳು ಭಿನ್ನವಾಗಲು ಪ್ರಾರಂಭಿಸಿದವು. ಹೊಸ ಕಾನೂನುಗಳಿಗೆ ಒಂದು ಪ್ರಚೋದನೆಯು ಲಿಂಗ ಸಮಾನತೆಯನ್ನು ಅನುಮೋದಿಸುವ ಕ್ರಾಂತಿಕಾರಿ ವಾಕ್ಚಾತುರ್ಯವಾಗಿದೆ (ಆದಾಗ್ಯೂ, ಉತ್ತರ ಕೊರಿಯಾದಲ್ಲಿ ಲಿಂಗ ಸಮಾನತೆಯು ಒಂದು ಪ್ರಮುಖ ಸಮಸ್ಯೆಯಾಗಿ ಉಳಿದಿದೆ, ಹೆಚ್ಚಿನ ಸ್ವತಂತ್ರ ಅವಲೋಕನಗಳು ಉತ್ತರ ಕೊರಿಯಾವು ಲಿಂಗಗಳ ನಡುವಿನ ಸಮಾನತೆಯನ್ನು ಸಾಧಿಸಲು ಇನ್ನೂ ದೂರವಿದೆ ಎಂದು ತೀರ್ಮಾನಿಸಿದೆ ).
ನಿಶ್ಚಿತಾರ್ಥವನ್ನು ಕಾನೂನುಬದ್ಧವಾಗಿ ಗುರುತಿಸಲಾಗಿಲ್ಲ. ೧೮ (ಹುಡುಗರಿಗೆ) ಮತ್ತು ೧೭ (ಹುಡುಗಿಯರಿಗೆ) ವಯಸ್ಸಿನಲ್ಲಿ ಮದುವೆಯನ್ನು ಅನುಮತಿಸಲಾಗಿದೆ. ದಕ್ಷಿಣ ಕೊರಿಯಾದಲ್ಲಿ ಭಿನ್ನವಾಗಿ, ರಕ್ತಸಂಬಂಧ ಅಥವಾ ಇತರ ರೀತಿಯ ಕೌಟುಂಬಿಕ ಸಂಬಂಧಗಳ ಸಂದರ್ಭಗಳಲ್ಲಿ ವ್ಯಕ್ತಿಗಳ ನಡುವಿನ ವಿವಾಹವನ್ನು ನಿಯಂತ್ರಿಸುವ ಅಥವಾ ನಿಷೇಧಿಸುವ ಯಾವುದೇ ಕಾನೂನು ನಿಬಂಧನೆಗಳಿಲ್ಲ. ವಿಚ್ಛೇದನವನ್ನು ಅನುಮತಿಸಲಾಗಿದೆ, ಆಡಳಿತಾತ್ಮಕ ಅನುಮೋದನೆಗೆ ಒಳಪಟ್ಟಿರುತ್ತದೆ.
೨೦೧೦ ರ ದಶಕದ ಅಂತ್ಯದ ವೇಳೆಗೆ, ಉತ್ತರ ಕೊರಿಯಾದಲ್ಲಿ ಮದುವೆ ದರಗಳು ಅತಿ ಹೆಚ್ಚು ಎಂದು ವರದಿಯಾಗಿದೆ (೩೦+ ವಯಸ್ಸಿನ ೯೬% ಕ್ಕಿಂತ ಹೆಚ್ಚು ವಯಸ್ಕರು ವಿವಾಹಿತರು), ಮತ್ತು ವಿಚ್ಛೇದನ ದರಗಳು ತೀರಾ ಕಡಿಮೆ (ಉತ್ತರ ಕೊರಿಯಾದ ಜನಸಂಖ್ಯೆಯ ೧% ಕ್ಕಿಂತ ಕಡಿಮೆ ಜನರು ಬೇರ್ಪಟ್ಟರು ಅಥವಾ ಅಧಿಕೃತ ಮಾಹಿತಿಯ ಪ್ರಕಾರ ವಿಚ್ಛೇದನ).
ಉತ್ತರ ಕೊರಿಯಾದಲ್ಲಿ ಅರೇಂಜ್ಡ್ ಮ್ಯಾರೇಜ್ ಇನ್ನೂ ಜನಪ್ರಿಯವಾಗಿದೆ.
ಅರ್ಹತೆ ಮತ್ತು ನಿಷೇಧಗಳು
ದಕ್ಷಿಣ ಕೊರಿಯಾದಲ್ಲಿ ವಿವಾಹವು ಪ್ರಸ್ತುತ ವಿರುದ್ಧ ಲಿಂಗದ ವ್ಯಕ್ತಿಗಳ ನಡುವಿನ ಒಕ್ಕೂಟಗಳಿಗೆ ಸೀಮಿತವಾಗಿದೆ ಏಕೆಂದರೆ ಸಲಿಂಗ ವಿವಾಹಗಳು ಗುರುತಿಸಲ್ಪಡುವುದಿಲ್ಲ. ೧೮ ವರ್ಷ ಮೇಲ್ಪಟ್ಟ ಪುರುಷರು ಮತ್ತು ೧೬ ವರ್ಷ ಮೇಲ್ಪಟ್ಟ ಮಹಿಳೆಯರು ತಮ್ಮ ಹೆತ್ತವರ ಅಥವಾ ಪೋಷಕರ ಒಪ್ಪಿಗೆಯೊಂದಿಗೆ ಮದುವೆಯಾಗಬಹುದು. ಇಲ್ಲದಿದ್ದರೆ ದಕ್ಷಿಣ ಕೊರಿಯಾದ ಮದುವೆಗೆ ಒಪ್ಪಿಗೆ ನೀಡುವ ವಯಸ್ಸು ಕೊರಿಯನ್ ವಯಸ್ಸಿನಲ್ಲಿ ೨೦ ಆಗಿದೆ (ಅಂತರರಾಷ್ಟ್ರೀಯ ವಯಸ್ಸಿನಲ್ಲಿ ೧೯). ೨೦ ವರ್ಷಗಳು ಲೈಂಗಿಕ ಚಟುವಟಿಕೆಗೆ ಒಪ್ಪಿಗೆ ನೀಡುವ ವಯಸ್ಸು. ಈ ವಯಸ್ಸಿನ ಮಿತಿಗಳು ಒಬ್ಬರ ಚಂದ್ರನ ಕ್ಯಾಲೆಂಡರ್ ಆಧಾರಿತ ವಯಸ್ಸನ್ನು ಉಲ್ಲೇಖಿಸುತ್ತವೆ. ಇದು ಒಬ್ಬರ ಸೌರಯುಗಕ್ಕಿಂತ ಒಂದು ಅಥವಾ ಎರಡು ವರ್ಷಗಳು ಹೆಚ್ಚಾಗಿರುತ್ತದೆ. ತಮ್ಮ ವಿವಾಹವನ್ನು ಕಾನೂನುಬದ್ಧವಾಗಿ ನೋಂದಾಯಿಸದ ಆದರೆ ದಂಪತಿಗಳ  "ಡಿ ಫ್ಯಾಕ್ಟೋ ಮದುವೆಗಳು",  " ಸಾಮಾನ್ಯ ಕಾನೂನು ವಿವಾಹಗಳು"ಗೆ ಸಮಾನವಾಗಿದೆ ಎಂದು ದಕ್ಷಿಣ ಕೊರಿಯಾ ಈ ವಿಷಯಗಳಿಂದ  ಗುರುತಿಸುತ್ತದೆ ೧. ಅವರ ಸಂಬಂಧವು ಮದುವೆಗೆ ಹೋಲುತ್ತದೆ ಎಂದು ಸಾರ್ವಜನಿಕವಾಗಿ ತಿಳಿಸಬೇಕು. ೨. ಸಾರ್ವಜನಿಕ ವಿವಾಹ ಸಮಾರಂಭ. ೩. ಅವರು ವಿವಾಹಿತರಂತೆ ಸಹಬಾಳ್ವೆ ನಡೆಸಬೇಕು.
ಅದೇ ಪೂರ್ವಜರ ಕುಲದೊಳಗೆ ಮದುವೆ
೨೦೦೫ ಕ್ಕಿಂತ ಮೊದಲು ಒಂದೇ ಕುಲದ ಇಬ್ಬರು ವ್ಯಕ್ತಿಗಳ ನಡುವಿನ ವಿವಾಹವು ಕೊರಿಯನ್ ಸಂಭೋಗ ನಿಷೇಧಗಳನ್ನು ಉಲ್ಲಂಘಿಸಿದೆ ಮತ್ತು ಕಾನೂನುಬಾಹಿರವಾಗಿತ್ತು ಅದೇ ಉಪನಾಮದ ವ್ಯಕ್ತಿಗಳ ನಡುವಿನ ವಿವಾಹವನ್ನು ಸಾಮಾಜಿಕವಾಗಿ ನಿಷೇಧಿಸಲಾಗಿದೆ. ೧೯೯೦ ರ ದಶಕದ ಮಧ್ಯಭಾಗದಲ್ಲಿ, ದಕ್ಷಿಣ ಕೊರಿಯಾದ ಜನಸಂಖ್ಯೆಯ ೫೫% ಐದು ಉಪನಾಮಗಳಲ್ಲಿ ಒಂದನ್ನು ಹಂಚಿಕೊಂಡಿದ್ದಾರೆ: ಕಿಮ್, ಪಾರ್ಕ್, ಲೀ, ಚೋಯ್ ಮತ್ತು ಜಂಗ್. ೪೦% ದಕ್ಷಿಣ ಕೊರಿಯನ್ನರು ಮೂರು ಪ್ರಮುಖ ಕುಲಗಳಲ್ಲಿ ಒಂದರಲ್ಲಿ ಸದಸ್ಯತ್ವವನ್ನು ಪಡೆದುಕೊಳ್ಳುತ್ತಾರೆ: ಕಿಮ್ಹೇ ಕಿಮ್ ಕುಲ, ಚೋಂಜು ಲೀ ಕುಲ ಮತ್ತು ಮಿಲ್ಯಾಂಗ್ ಪಾರ್ಕ್ ಕುಲ. ಈ ಕ್ರೋಡೀಕರಿಸಿದ ನಿಷೇಧವು ಕೊರಿಯಾದ ಕೊನೆಯ ಚೋಸನ್ ರಾಜವಂಶದ ಅವಧಿಯಲ್ಲಿ ಟ್ಯಾಂಗ್ ಚೀನಾದಲ್ಲಿ ಇದೇ ರೀತಿಯ ನಿಷೇಧಗಳಿಂದ ಪ್ರೇರಿತವಾಗಿದೆ, ಇದು ಆಡಳಿತ ಮತ್ತು ಸಾಮಾಜಿಕ ಕ್ರಮದ ಕನ್ಫ್ಯೂಷಿಯನ್ ಆದರ್ಶಗಳನ್ನು ಅರಿತುಕೊಳ್ಳಲು ಶ್ರಮಿಸಿತು.
ಸಾಂಪ್ರದಾಯಿಕ ವಿವಾಹ ಸಮಾರಂಭಗಳು
link=//upload.wikimedia.org/wikipedia/commons/thumb/b/b0/Korean_wedding-Hollye-04.jpg/222px-Korean_wedding-Hollye-04.jpg|right|thumb|296x296px| ಕೊರಿಯನ್ ಮದುವೆ ಹಾಲಿ. link=//upload.wikimedia.org/wikipedia/commons/thumb/7/70/Korean.traditional.wedding-ceremony-01.jpg/222px-Korean.traditional.wedding-ceremony-01.jpg|right|thumb|222x222px| ಕೊರಿಯನ್ ಸಾಂಪ್ರದಾಯಿಕ ವಿವಾಹ ಸಮಾರಂಭ. link=//upload.wikimedia.org/wikipedia/commons/thumb/e/e0/Korean_Bridal_Doll%2C_c._1800-1894.jpg/200px-Korean_Bridal_Doll%2C_c._1800-1894.jpg|thumb|223x223px| ಕೊರಿಯನ್ ಬ್ರೈಡಲ್ ಡಾಲ್, ಸಿ. ೧೮೦೦-೧೮೯೪, ಎಮೋರಿ ವಿಶ್ವವಿದ್ಯಾಲಯದ ಆಕ್ಸ್‌ಫರ್ಡ್ ಕಾಲೇಜ್ ಆರ್ಕೈವ್ಸ್‌ನಿಂದ
ವಧು ಮತ್ತು ವರನ ಎರಡೂ ಕುಟುಂಬಗಳು ಮದುವೆಯ ಸಾಧ್ಯತೆಯನ್ನು ಚರ್ಚಿಸಿದಾಗ, ಆ ಮೊದಲ ಹಂತವನ್ನು ಇ‍ಯುಹೋನ್(euihon) (ಹಂಗುಲ್: 의혼; ಹಂಜಾ: 議婚), ಅಥವಾ 'ಮ್ಯಾಚ್‌ಮೇಕಿಂಗ್' ಎಂದು ಕರೆಯಲಾಗುತ್ತದೆ,. ವಿವಿಧ ಅಂಶಗಳನ್ನು ಪರಿಗಣನೆಗೆ ತೆಗೆದುಕೊಳ್ಳಲಾಗುತ್ತದೆ: ಸಾಮಾಜಿಕ ಸ್ಥಾನಮಾನ, ವ್ಯಕ್ತಿತ್ವ, ನೋಟ, ಶೈಕ್ಷಣಿಕ ಮತ್ತು/ಅಥವಾ ಕೃಷಿ (ಕೈಗಾರಿಕಾ) ಸಾಧನೆಗಳು, ಹಾಗೆಯೇ ಭವಿಷ್ಯಕಾರರು ಊಹಿಸಿದಂತೆ ವಸ್ತು ಸಾಮರಸ್ಯ. "ಸಾಮಾನ್ಯವಾಗಿ ಮದುಮಗನ ಕಡೆಯವರು ಮದುವೆಯ ಪ್ರಸ್ತಾಪ ಪತ್ರವನ್ನು ಕಳುಹಿಸಿದಾಗ ಮತ್ತು ವಧುವಿನ ಕಡೆಯವರು ಈ ಮದುವೆಗೆ ಅನುಮತಿ ನೀಡುವ ಉತ್ತರ ಪತ್ರವನ್ನು ಕಳುಹಿಸಿದಾಗ ಇ‍ಯುಹೋನ್ ಅನ್ನು ನಿರ್ಧರಿಸಲಾಗುತ್ತದೆ." ವಧುವಿನ ಪ್ರತಿಕ್ರಿಯೆಯನ್ನು ವರನಿಗೆ ಹಿಂತಿರುಗಿಸಿದ ನಂತರ, ಒಪ್ಪಿಗೆ ನೀಡಿದರೆ, ವರನು ಸಮಾರಂಭಕ್ಕೆ ದಿನಾಂಕವನ್ನು ನಿಗದಿಪಡಿಸುತ್ತಾನೆ. ಈ ಎರಡನೇ ಹಂತವನ್ನು ನಲ್ಜ್ಜ ಸಿಯೋಲ್ಜಿಯೊಂಗ್ (ಹಂಗುಲ್: 날짜설정; ಹಂಜಾ: 날짜設定), ಅಥವಾ 'ದಿನಾಂಕ ಸೆಟ್ಟಿಂಗ್' ಎಂದು ಕರೆಯಲಾಗುತ್ತದೆ. ವರನ ವರ್ಷ, ತಿಂಗಳು, ದಿನ ಮತ್ತು ಗಂಟೆ (ಚಂದ್ರನ ಕ್ಯಾಲೆಂಡರ್ ಪ್ರಕಾರ), ಇದನ್ನು ಸಾಜು ಎಂದು ಕರೆಯಲಾಗುತ್ತದೆ (ಹಂಗುಲ್: 사주; ಹಂಜಾ: 四柱), ಕಾಗದದ ಮೇಲೆ ಬರೆಯಲಾಗುತ್ತದೆ ಮತ್ತು ಬಿದಿರಿನ ಕೊಂಬೆಗಳಲ್ಲಿ ಸುತ್ತಿ ಕೆಂಪು ಮತ್ತು ನೀಲಿ ದಾರದಿಂದ ಕಟ್ಟಲಾಗುತ್ತದೆ. . ಕೊನೆಯದಾಗಿ, ಪ್ಯಾಕೇಜ್ ಅನ್ನು ಕೆಂಪು ಮತ್ತು ನೀಲಿ ಬಟ್ಟೆಯಿಂದ ಸುತ್ತಿ ವಧುವಿನ ಕುಟುಂಬಕ್ಕೆ ಕಳುಹಿಸಲಾಗುತ್ತದೆ. ವರನ ಜನ್ಮದಿನಾಂಕವನ್ನು ಅದೃಷ್ಟ ಹೇಳುವವರಿಗೆ ಕಳುಹಿಸಲಾಗುತ್ತದೆ, ಅದು ಸಾಜು ಆಧರಿಸಿ ದಿನಾಂಕವನ್ನು ನಿಗದಿಪಡಿಸುತ್ತದೆ. ಆ ದಿನಾಂಕವನ್ನು ನಂತರ ವರನಿಗೆ ಹಿಂತಿರುಗಿಸಲಾಗುತ್ತದೆ. ಪೂರ್ವ-ಆಚರಣೆಯ ಸಂಪ್ರದಾಯಗಳಲ್ಲಿನ ಕೊನೆಯ ಹಂತವನ್ನು ನ್ಯಾಪ್ಚೇ (ಹಂಗುಲ್: 납채; ಹಂಜಾ: 納采), ಅಥವಾ ಬೆಲೆಬಾಳುವ ವಸ್ತುಗಳನ್ನು ವಿನಿಮಯ ಮಾಡಿಕೊಳ್ಳುವುದು ಎಂದು ಕರೆಯಲಾಗುತ್ತದೆ. ದಿನಾಂಕವನ್ನು ನಿಗದಿಪಡಿಸಿದ ನಂತರ, ವರನು ವಧುವಿಗೆ ಹ್ಯಾಮ್ ಎಂದು ಕರೆಯಲ್ಪಡುವ ಪೆಟ್ಟಿಗೆಯನ್ನು ಕಳುಹಿಸುತ್ತಾನೆ (ಹಂಗುಲ್: 함; ಹಂಜಾ: 函). ಹ್ಯಾಮ್‌ನಲ್ಲಿ, ವಿಶಿಷ್ಟವಾಗಿ ಮೂರು ಅಂಶಗಳಿವೆ: ಹೊನ್‌ಸಿಯೊ (ಹಂಗುಲ್: 혼서; ಹಂಜಾ: 婚書), ಚೇಡನ್ (ಹಂಗುಲ್: 채단; ಹಂಜಾ: 彩緞), ಮತ್ತು ಹೊನ್ಸು (ಹಂಗುಲ್: 혼수; ಹಂಜಾ: 婚需). ಈ ಮೂರರಲ್ಲಿ ಮುಖ್ಯವಾದದ್ದು ಹೊನ್ಸೆಯೋ ಅಥವಾ ಮದುವೆ ಪತ್ರಗಳು. ಇದನ್ನು ವಧುವಿಗೆ ಕೇವಲ ಒಬ್ಬ ಗಂಡನನ್ನು ಮದುವೆಯಾಗಲು ಸಮರ್ಪಿಸಲಾಗಿದೆ. ಹೆಂಡತಿ ಈ ಕಾಗದವನ್ನು ಶಾಶ್ವತವಾಗಿ ಇಟ್ಟುಕೊಳ್ಳಬೇಕೆಂದು ನಿರೀಕ್ಷಿಸಲಾಗಿದೆ. ಸಾವಿನ ನಂತರ ಕಾಗದಗಳನ್ನು ಹೆಂಡತಿಯೊಂದಿಗೆ ಸಮಾಧಿ ಮಾಡಲಾಗುತ್ತದೆ. ಚೇಡನ್ ಎಂಬುದು ಕೆಂಪು ಮತ್ತು ನೀಲಿ ಬಟ್ಟೆಗಳ ಒಂದು ಗುಂಪಾಗಿದ್ದು ಇದನ್ನು ಬಟ್ಟೆಗಳನ್ನು ತಯಾರಿಸಲು ಬಳಸಲಾಗುತ್ತದೆ. ಕೆಂಪು ಮತ್ತು ನೀಲಿ ಯಿನ್/ಯಾಂಗ್ ತತ್ವಶಾಸ್ತ್ರದ ಪ್ರಾತಿನಿಧ್ಯವಾಗಿದೆ. ಕೊನೆಯದಾಗಿ, ಹೊನ್ಸು ವಧುವಿನ ಕುಟುಂಬಕ್ಕೆ ನೀಡಲಾಗುವ ವಿವಿಧ ಉಡುಗೊರೆಗಳು. ಇದು ಗೃಹೋಪಯೋಗಿ ವಸ್ತುಗಳು, ಆಭರಣಗಳು ಮತ್ತು ಬಟ್ಟೆಗಳನ್ನು ಒಳಗೊಂಡಿರಬಹುದು.
ಮಹಿಳೆಯರ ಉಡುಪಿನಲ್ಲಿ ಜಿಯೋಗೋರಿ ( 저고리 ; ಉದ್ದನೆಯ ತೋಳುಗಳನ್ನು ಹೊಂದಿರುವ ಸಣ್ಣ ಜಾಕೆಟ್) ಎರಡು ಉದ್ದವಾದ ರಿಬ್ಬನ್‌ಗಳನ್ನು ಒಟ್ಗೋರಿಯಮ್ (옷고름) ರೂಪಿಸಲು ಕಟ್ಟಲಾಗುತ್ತದೆ. ಚಿಮಾ ( 치마 ), ಪೂರ್ಣ-ಉದ್ದದ, ಎತ್ತರದ ಸೊಂಟದ, ಸುತ್ತುವ ಸ್ಕರ್ಟ್ ಅನ್ನು ಧರಿಸಲಾಗುತ್ತದೆ. ರೇಷ್ಮೆಯಿಂದ ಮಾಡಿದ ದೋಣಿ-ಆಕಾರದ ಬೂಟುಗಳನ್ನು ಬಿಳಿ ಹತ್ತಿ ಸಾಕ್ಸ್‌ಗಳೊಂದಿಗೆ ಧರಿಸಲಾಗುತ್ತದೆ. ವಧುವಿನ ವೇಷಭೂಷಣವು ಗಮನಾರ್ಹ ಚಿಹ್ನೆಗಳು ಅಥವಾ ಹೂವುಗಳೊಂದಿಗೆ ಬಿಳಿ ಕವಚವನ್ನು ಒಳಗೊಂಡಿರಬಹುದು. ಹೆಡ್ಪೀಸ್ ಅಥವಾ ಕಿರೀಟವನ್ನು ಸಹ ಧರಿಸಬಹುದು. ನೊರಿಗೇ (노리개) ಒಂದು ಹ್ಯಾನ್‌ಬಾಕ್ ( 한복 ) ಅಲಂಕಾರವಾಗಿದ್ದು, ಇದನ್ನು ಶತಮಾನಗಳಿಂದ ಎಲ್ಲಾ ವರ್ಗದ ಕೊರಿಯನ್ ಮಹಿಳೆಯರು ಧರಿಸುತ್ತಾರೆ. ಇದನ್ನು ಸ್ಕರ್ಟ್ ಅಥವಾ ಜಾಕೆಟ್ನಲ್ಲಿ ರಿಬ್ಬನ್ಗೆ ಕಟ್ಟಲಾಗುತ್ತದೆ. ಮೇಲ್ಭಾಗದ ಗಂಟು ಮೇಡಪ್ (매듭) ಎಂದು ಕರೆಯಲ್ಪಡುತ್ತದೆ. ಒಂದು ಜಾಕೆಟ್ ( jeogori, 저고리) ಮತ್ತು ಪ್ಯಾಂಟ್ ಮತ್ತು ಓವರ್ ಕೋಟ್ ಅನ್ನು ಧರಿಸಲಾಗುತ್ತದೆ. ಜಾಕೆಟ್ ಸಡಿಲವಾದ ತೋಳುಗಳನ್ನು ಹೊಂದಿದೆ, ಪ್ಯಾಂಟ್ ವಿಶಾಲವಾಗಿದೆ ಮತ್ತು ಕಣಕಾಲುಗಳಲ್ಲಿ ಪಟ್ಟಿಗಳೊಂದಿಗೆ ಕಟ್ಟಲಾಗುತ್ತದೆ. ಅಂಗಿಯ ಮೇಲೆ ಉಡುಪನ್ನು ಧರಿಸಬಹುದು. ಕಪ್ಪು ಟೋಪಿ ಧರಿಸಬಹುದು. ಪುರುಷರ ಮದುವೆಯ ವೇಷಭೂಷಣವನ್ನು ಗ್ವಾನ್‌ಬಾಕ್ ಎಂದೂ ಕರೆಯಲಾಗುತ್ತದೆ.